
Clubnan di servicio pa comunidad a uni forsa pa renoba Stichting 
Ambiente Feliz 


Diasabra ultimo tabata 
un dia di spirito comuni- 
tario y di mustra unidad 
na unda 8 club di servicio 
manera Aruba Lions Club, 
Quota Club, Rotary Club, 
Women’s Club, Kiwanis 
San 
Nicolaas, 
Kiwanis 
Aruba, and One Happy Is- 
land Lions Club a uni nan 
forsa pa duna Stichting 
Ambiente Feliz un facelift 
mereci. 


Pa esaki, e clubnan manera 
Kiwanis Palm Beach a señala 


cu Stichting Ambiente Feliz 
y su clientenan tabata merece 
un facelift pa asina sigui yuda 
esnan cu tin necesidadnan 
special, “nos esfuerso no 
solamente a mehora e am- 
biente sino cu tambe a trece 
sonrisanan y alegria na tur 
esnan involucra, e proyecto 
aki ta resalta nos compromiso 
comparti di sirbi y mehora 
nos comunidad,” nan a seña- 
la a traves di un publicacion 
riba nan rednan social. 


E idea di e proyecto aki cu a 


tuma luga diasabra ultimo 25 
di mei aki a cuminsa for di 
algun tempo caminda varios 
reunion a tuma luga entre e 
clubnan y “aworaki ta bunita 
pa mira tur e clubnan bin 
hunto haciendo un trabou 
pa comunidad tambe, uni ta 
forsa y esey ta lo cual nos ta 
bay demostra tambe cu hopi 
miembro hunto ta bay haci e 
trabounan aki.” Nan a señala 
durante un conferencia di 
prensa ora nan a trece dilanti 
e proyecto. 


Igualmente nan a menciona 
cu nan trabounan aki ta bol- 
untario y ta importante pa co- 
munidad sa tambe cu semper 
cada un di e gruponan aki ta 
keda conta cu sosten di co- 
munidad y esaki ta caminda 
nan fondonan ta sali, pa nan 
por haci e tipo di proyecto 
aki, cada club tin nan mesun 
proyectonan 
unda 
comu- 
nidad por haci donacion ora 
nan tin actividadnan di fund- 
raising y mira unda y con e 
trabounan aki ta ser haci. 


Diasabra ultimo for di trem- 
pan mainta na Stichting Am- 
biente Feliz nan a haci nan 


trabounan tanto pafo y paden 
di edificio, hasta trabounan 
di cashi paña cu nan tabatin 
mester por ehemplo, “pa nos 
laga e luga unda tur e clien- 
tenan di e organisacion tin e 
derecho di tin un bida mes- 
cos cu nos ta hib’e,” Rubin 
Ponson di Aruba Lions Club 
a bisa. 


Durante e trabounan aki, e 
clientenan di Stichting Am- 
biente Feliz a bay entretene 
caminda nana sali den bus pa 
un trip di mita dia mientras 
tanto cu e trabounan tabata 
tumando luga na nan edificio. 


Gerente di hotel ta manda carta pa prome minister tocante su 
preocupacion pa e ley di privatisacion 


No ta un secreto cu Aruba 
a bin ta batayando cu e 
problema di RWZI Bub- 
aliplas pa algun aña caba, 
specialmente e sector ho- 
telero y specificamente e 
hotel- y restaurantnan cu 
ta den cercania di e planta. 
Den e caso aki, manera ya ta 
conoci, e hotel Amsterdam 
Manor ta uno cu ta wordo 
afecta continuamente pa 
e situacion cu RWZI y re- 
cientemente a manda un 
carta habri na prome min- 
ister, y otro stajkeholders, 
pidend atencion ariba eley 
pa privatisa RWZI. 


Segune noticiero local Noticia 
Cla ta indica, den e carta habri 
aki cu e gerente di Amsterdam 
Manor Beach Resort, Jürgen 
van Schaijk, a dirigi na prome 
minister Evelyn Wever-Croes 
y otro stakeholders, e ta bati 


alarma y ta pidi atencion pa e 
concepto di ley pa privatisa- 
cion di e plantanan di RWZI, 
como tambe e incinerator na 
Parkietenbos. 


Segun e portal, den e carta van 
Schaijk ta menciona e hecho 
cu a pesar cu Aruba su eco- 
nomia ta prospera y tabatin 
un crecmento rapido despues 
di e crisis di covid, no tabatin 
un bista ariba e bentaha, y so- 
bretodo e desbentaha cu esaki 
ta trece cune. 


Un di e desbentahanan cu 
gerente ta señala ta e RWZI 
Bubali Plas. E ta indica cu e 
crecemento debi na e econo- 
mia creciente, no a conduci na 
expansion di e planta aki y cu 
gobierno no tabatin e interes 
pa destina fondo publico pa 
haci esaki. 


Den e carta van Schaijk ta haci 
referencia tambe na e diferente 
caso cu e hotel a entama contra 
varios gobierno, di cual e hotel 
a gana tur, pero toch niun go- 
bierno no a haci nada pa loke 
ta e situacion aki. 


“Ta evidente cu por papia di 
mal maneho cu consecuencia 
dramatico pa salud publico, na- 
turalesa y medio ambiente” e 
noticiero ta bisa citando van 


Schaijk. E portal ta sigui indica 
cu den e carta ta resalta cu e 
hecho cu awor kier privatisa e 
planta ta algo bon, pero esaki 
no ta kita e preocupacion di e 
gerente di e hotel. 


Esaki pasobra, el a sigui splica, 
e privatisacion no ta un solu- 
cion total, basando su mes riba 
conseho di Raad van Advies. 
Segun e van Schaijk ta indica 
ainda ta sacando awa sushi via 


Bubaliplas den laman banda di 
hotelnan, entre Eagle Beach y 
Palm Beach y e ta menciona 
cu ni cu rapportnan di por 
ehempel CARMABI, gobierno 
a atende cu e situacion aki. 


E noticiero ta sigui menciona 
cu e gerente di e hotel ta men- 
ciona cuater punto den su carta 
dirigi na prome minister pa por 
logra un solucion duradero. E 
cuater puntonan aki ta inclui 
un pakete di medida di emer- 
gencia te ora cu traha un planta 
di RWZI nobo, traha un RWZI 
nobo cu un capacidad mas hal- 
to di minimo15 mil kuub di 
awa na otro luga, pone fondo 
disponible pa regla tur esaki, y 
establece normanan pa loke ta 
impuesto riba e mal holor pa 
motibo di e planta, entre otro. 


Por lesa mas ariba e carta aki 
den nos edicion di mañan. 

Corte a trata e caso di minister Endy Croes contra e dos periodista di 24ora 


Ayera mainta na corte di prome 
instancia a ser trata e caso cu Min- 
ister di Enseñansa y Deporte Jan 
Hendrick “Endy” Croes a enta- 
ma contra Tera News H.O.D.N 
Headlines 
Group 
specifica- 
mente contra e periodistanan 
di 24ora Patrick Paskel y Nelson 
‘Speed’ Andrade, e minister a 
pidi un rectificacion na Paskel 
y Andrade debi cu nan a yamele 
“Ex-convicto” y ademas pa otro 
publicacionnan cu e mandatario 
ta considera cu ta atacha su bon 
nomber. 


Abogadonan di minister Croes, An- 
thony Ruiz y Milaynie Reinkemeyer 
a señala cu dia 9 di april e dos presen- 
tado di e programa Enfoke 90 a califica 
e minister como “Ex-convicto” den e 
caso di Fundacion Lotto pa Deporte 
na unda e abogadonan ta sigura cu e 
palabra convicto por ser traduci como 
un persona cu a ser condena penal- 
mente. E dos presentado a procede na 
rectifica cu loke e minister a bisa na 
nan dia 23 di april, sinembargo, esey 
segun nan, no tabata aceptabel debi na 
e manera con nan a redacta y declara. 


Nan ta di opinion cu e director y e 
doño di Headlines Group tin conoce- 
mento y ta aproba loke e dos period- 
ista aki cu ta cay bou su responsabili- 
dad ta bisa, igualmente nan ta señala 
cu nan ta haciendo campaña contra e 
minister Croes y cu nan ta pertenece 
na e partido politico AVP (e partido 
mayor di oposicion) e cual ta utilisan- 
do nan manera un agencia di PR pa 
haci e trabou sushi. 


Despues di casi un decada y mey e 
difamacion contra minister Croes ta 
parce di no a yega na fin di su caminda 
y nan a ser cita pa un caso sumario y 
asina rectifica, minister Croes ta kere 
cu e acusacionnan no ta coresponde 
cu e realidad y tampoco tin funda- 
mento, cu no ta existi ni un senten- 
cia di apelacion of di casacion pa por 
conclui cu minister Croes a enrikece 


su mes y su famia cu fondonan di 
Fundacion Lotto pa Deporte, tam- 
poco ta existi un sentencia hudicial 
di 22 di juli 2011 ni un sentencia di 
casacion di 30 di november 2012 cu 
lo a conclui cu Fundacion Lotto pa 
Deporte tabatin rason di retira Croes 
como director. 


Ademas, nan a sigura cu 24ora a usa 
e rapport di Ernst & Young y nan ta 
haya cu Paskel y Andrade ta publica 
contenido di e rapport basa den nan 
opinion. Na november di 2012 HOF 
a declara Croes liber di acusacion pa 
malversacion di fondonan di Funda- 
cion Lotto pa Deporte pero nan ta en- 
fatisa cu 24ora ta atacha e bon nomber 
di e minister Croes siendo cu esey no 
ta e caso. 


Pa loke ta trata e abogado defensor 


di Headlines Group, David Kock, el 
a bisa na hues Mr. T.A.M Tijhuis cu 
24ora a publica e peticion di rectifi- 
cacion di minister Croes y nan no ta 
haya cu mester rectifica ni honra e 
peticion ey pa motibo cu tin derecho 
di expresion liber y como medio di 
prensa 24ora tin e obligacion di señala 
cosnan cu ta mustra malo y cu un po- 
litico mester tin e lomba hancho pa 
haya critica. 


Nan ta haya cu 24ora ta papia di e rap- 
port di Ernst & Young cu ta trata di e 
caso di Fundacion Lotto pa Deporte 
cu ainda ta andando. 24ora ta haya cu 
minister Croes mester pidi rectifica- 
cion na Ernst & Young y no na 24ora. 


Abogado Kock ta sigura cu el a lesa 
e rapport caminda ta menciona cu 
ruman di minister Croes tin compa- 


nianan na unda nan ta enrikece nan 
mes. 


Hues Mr. T.A.M Tijhuis a haya cu 
24ora a publica cosnan cu a wordo 
presenta den pasado pa loke ta e re- 
tiro di Croes di Fundacion Lotto pa 
Deporte. 


Abogado Ruiz di minister Croes a 
cuestiona e hecho cu nan no a haci 
investigacion ni ‘hoor en wederhoor’ 
como periodistanan sino cu nan a coy 
e rapport y publica, nan ta haya cu ta 
intencional pa pone minister Croes 
den mal posicion siendo cu HOF a 
bari esey for di mesa. 


Hues Mr. T.A.M Tijhuis a puntra 
Paskel si nan lo sigui publica articu- 
lonan tocante esaki pa lo cual Paskel a 
nenga sacudiendo su cabes. 


Hues ta bay studia e caso y pa dia 
12 di juni lo dicta sentencia 
Na 2010 Croes, director general di 
Fundacion Lotto pa Deporte, ta wor- 
do retira pa medio di un decreto di 
hues basa riba un rapport di investig- 
acion di accountants Ernst & Young 
Aruba (EY) alegando iregularidadnan 
financiero. Pa sanea su nomber Croes 
ta entama na 2015 un caso contra EY 
pa actonan ilegal, cual demanda ta 
ser otorga den Corte di Apelacion na 
2018. Ta keda constata cu durante e 
investigacion a comete fayonan, entre 
otro door di no atene na e procedura 
di scucha tur dos banda. 


A pesar cu e veredicto tambe a ser 
ratifica den Corte di Casacion, EY a 
keda mantene su posicion tras di e 
contenido di su rapport. Desde 2019 
Croes tin un caso hudicial andando 
contra EY pa daño y perhuicio. 

Aruba a ricibi licencia di OFAC pa cumpra HFO for di Venezuela 


Ayera mainta durante un 
conferencia di prensa di 
gobierno, minister di La- 
bor, Energia y Integra- 
cion, Glenbert Croes a 
elabora ariba diferente 
topico relaciona na Ener- 
gia. Entre otro a anuncia 
cu Aruba a obtene un li- 
cencia di OFAC (Office of 
Foreigns Affair Control) 
pa cumpra Heavy Fuel Oil 
(HFO) Venezolano. 


E mandatario a anuncia cu 
despues di un trayectoria cu 
a cuminsa na 2022, diabi- 
erna ultimo Aruba a ricibi e 
noticia cu e Departamento 
di Tesoro di Gobierno Meri- 
cano a aproba e solicitud cu el 
a realisa den nomber di Go- 
bierno di Aruba pa haya un 
licencia como pais di OFAC. 


Cu e licencia aki, el a splica, 
Aruba por haci operacionnan 
cu OFAC ta autorisa y e licen- 
cia a wordo solicita specifica- 
mente pa e compania Fuel 
Marketing & Supplies Aruba 
NV (FMSA) por cumpra 
HFO di origen Venezolano. 


El a indica cu, mirando e 
specificacion y e prijs na cual 
Aruba por cumpra HFO for 
di Venezuela y teniendo na 
cuenta e cercania di Aruba 
cu Venezuela, e licencia aki ta 
brinda Aruba e oportunidad, 
tanten cu Aruba ta depende 
di HFO como e instrumento 
cardinal, pa por baha prijs di 
awa y coriente. 
Minister Croes a sigui splica 
cu e licencia di OFAC ta va- 


lido pa un periodo di dos aña 
pasobra durante e periodo 
cu Aruba ta traha pa elimina 
HFO y haci e transicion pa 
gas natural na WEB, ta im- 
portante pa logra cambia pa 
un HFO mas limpi, na e for- 
mula acorda entre WEB NV 
y EAGLE LNG y e HFO 
di origen Venezolano aki ta 
cuadra cu e specificacionnan 
aki y alabes ta yuda Aruba 
yega na logra baha e prijs di 
awa y coriente. 


Pa loke ta trata e peticion pa 
ricibi e licencia di OFAC, 
minister Croes a indica, Aru- 
ba a trece dilanti argumen- 
tonan importante pa por a 
haya esaki. Bon Dia Aruba a 
puntra e mandatario si por a 
elabora ariba e argumentonan 
aki. 


Minister Croes a splica den 
su contesta cu Aruba a pidi 
e licencia di OFAC pa por 
cumpra Heavy Fuel Oil ex- 
plicitamente pa uso domesti- 
co. Esaki ta nifica cu FMSA ta 
bay bende e HFO aki explici- 
tamente cu WEB Aruba NV 
cu ta produci awa y coriente 
pa pueblo di Aruba. 


“Nos no a pidi autorisacion 
pa nos cumpra Heavy Fuel 
Oil pa FMSA haci negoshi 
cune of bende pa otro hende. 
Explicitamente a pidi e per- 
miso na Gobierno Mericano 
pa cumpra Heavy Fuel Oil 
di origen Venezolano pa nos 
suministr’e na WEB cu ta 
produci nos awa y coriente,” 
el a remarca. 
Otro argumento cu e man- 


datario a menciona cu nan a 
trece dilanti den e peticion 
ta cu ta pidi pa por cumpra e 
HFO di Venezuela pa com- 
bati energy inflation (infla- 
cion energetico) cual ta loke 
ta aumenta e prijs di awa y 
coriente. 


Otro miembro di prensa a 
puntra e mandatario ki ga- 
rantia tin den caso cu Merca 
dicidi di pone sancion atrobe 
riba Venezuela, cu e licencia 
aki no ta wordo blokia. 


Minister Croes a splica cu 
na e momentonan aki caba 
tin sancion riba Venezuela y 
pasobra cu tin sancion im- 
poni riba Venezuela, Aruba 
mester un licencia di OFAC 
pa por cumpra HFO for di 
nan. Si no tabatin sancion 
contra Venezuela, locual a su- 
cede algun tempo pasa ora cu 
Merca a lanta e sancionnan pa 
seis luna, Aruba por a cum- 
pra HFO for di Venezuela, 
pero ta hustamente pasobra 
cu Merca a implementa e 
sancionnan di nobo contra 
Venezuela, cualnan ta vigente 
te ainda, mester un licencia 
OFAC pa permiti cualkier 
pais of compania den casonan 
specifico cumpra toch for di 
Venezuela no obstante e san- 
cionnan. 


Kedando den e mesun topico 
di energia, Minister Croes a 
anuncia cu diabierna ultimo 
tambe Conseho di Minister a 
aproba su solicitud pa aproba- 
cion pa e Compania Arubano 
di Petroleo y Armstrong Oil 
and Gas firma un acuerdo pa 


exploracion di gas y petroleo, 
cu enfasis riba gas. 


E mandatario a splica cu den 
estudionan preliminar Arm- 
strong Oil and Gas a identi- 
fica varios area rond Aruba 
cu lo por tin posibilidadnan 
di gas. El a indica cu e com- 
pania a identifica na e parti 
noord-oost di Aruba, total- 
mente opuesto na unda Rep- 
sol a bora den pasado, tres 
indicacion di posnan di gas 
cu un potencial igual na loke 
a wordo descubri na La Perla 
Venezuela. 


Manera ta conoci Gobierno 
di Aruba ta trahando pa un 
transicion for di HFO pa 
gas natural cu ta energia mas 
limpi y menos contaminante. 
Mientras cu ta realisa e tran- 
sicion aki, ta haci uso di HFO 
Venezolano. “Esaki ta un di e 
factornan instrumental cu 
ta bay yuda nos cumpli cu e 
meta di baha prijs di awa y 
coriente pa pueblo,” minister 
Croes a remarca. 


Pa loke ta trata e tema di cori- 
ente y a cantidad di problem- 
anan recien cu tin cu interup- 
cionnan di coriente rond di 
e isla, e mandatario a indica 
cu e siman aki, pa ta exacto 
mañan diaranson, Utilities 
Aruba NV hunto cu MPR, 
cu ta e oficina di experto di 
Washington DC cu a bin haci 
investigacion na Elmar y cu ta 
continuando cu nan tareanan 
den asisti WEB, lo haci un 
presentacion ariba e resulta- 


donan di e investigacion cu 
nan a realisa. 


El a informa cu e indica- 
cionnan preliminar ta señala 
cu tin hopi trabao pa haci y 
cu tur trabao mester wordo 
haci urgentemente y hopi di 
e trabaonan aki mester wordo 
haci simultaneamente tambe. 


El a subraya cu gobierno di 
Aruba a duna luz berde na e 
companianan pa haci loke ta 
necesario pa restaura y reha- 
bilita e infrastructura com- 
pleto di produccion di awa y 
electricidad pa asina por tin 
un distribucion y suministro 
confiabel di e servicionan aki. 


“Nos debe nos pueblo cara, 
nos debe nos pueblo cuenta 
y nos debe nos pueblo accion 
cu solucion den e henter e 
problematica aki di coriente,” 
el a resalta. 


El a enfatisa cu e probleman- 
an cu mester resolve ta grandi 
y cu mester resolve nan tur 
hunto. Pa e motibo aki, el a 
indica, a bin cu un mecanis- 
mo di solucion pa sigura cu 
tur e trabaonan aki ta wordo 
haci simultaneamente y cu e 
urgencia necesario pa cumpli 
cu e meta pa coriente y awa 
por wordo suministra di un 
forma confiable permanente- 
mente. 


Esaki, el a agrega, ta bay rekeri 
un inversion cuantioso, pero 
no a duna mas detaye ariba 
esaki. 

Ley di Reino ta... 
Victoria pa Aruba...? 


Aruba y Hulanda a yega na un acuerdo entre 
gobierno, pa traha atrobe riba un ley di Re- 
ino di supervision financiero. Esey ta bon 
noticia, pero ta importante tuma na cuenta 
loke esaki ta significa, y kico no. Esaki es- 
pecialmente pasobra e ruta cu e asunto aki a 
tuma te awor no tabata di gaba. E oposicion 
di e actual gobierno a keda presenta como un 
desprobacion di parlamento di Aruba, unda e 
mesun gobierno tabatin y tin ainda un mayo- 
ria, pero a hunga e wega di mustra riba ‘in- 
dependencia di parlamento’, aunke nan mes a 
yega na e convenio pa e ley di Reino cu gobi- 
erno di Hulanda, sin mucho gana di cumpli. 
E ultimo capitulo di e novela aki tabata cu par- 
lamento di Aruba a aproba e cambionan den e 
ley di supervision di Aruba, y no tabatin clari- 
dad kico lo tabata e siguiente paso. Riba esey a 
bin awor un contesta. Lo bin un ley di Reino, 
pero e propuesta actual lo ser revoca. Esey no 
ta significa cu gran parti di e actual contenido 
no ta bolbe den e propuesta nobo. Si nos djis 
tira un vista riba loke a palabra awor pa bay 
den e ley di Reino nobo, ta trata di e mesun 
asuntonan cu tabata aden caba, y esey no por 
ta un sorpresa. 


Den e ley di Reino ta bin definicion di e 
normanan di presupuesto, di administra- 
cion financiero y di forma y operacion di e 
supervision financiero. E ultimo aki ta sig- 
nifica cu CAft ta keda opera como asesor 
di tanto gobierno di Aruba como gobierno 
di Reino. Tur esey tabata regla caba den e 
propuesta anterior y den e ley di Aruba. 
Ta parce cu den e negociacion cu a tuma lugar 
recientemente a yega na un ‘trade off’ unda 
gobierno di Aruba a haya vista riba condi- 
cion di prestamo mas faborable, a cambio di 
bay di acuerdo cu un propuesta pa un ley di 
Reino nobo. Pero esaki ta bin mara na otro 
condicion, cu tin obhetivo pa garantiza cu lo 
tin cumplimento di banda di Aruba. Esey ta 
encera den e condicion cu e interes mas abao 
lo bay conta solamente si tin colaboracion 
suficiente pa e ley di Reino keda entrega na 
tempo na parlamento Hulandes, pa mas tarda 
1 di mei 2025. Si Aruba no cumpli, e interes lo 
keda na e nivel halto actual, di 6,9%. 


Loke ta nobo ta cu a acorda cu, pa yega na defi- 
ni e normanan pa presupuesto, lo pidi con- 
seho na IMF a base di un peticion conhunto. 
Esaki ta parce nos un di e puntonan unda no 
por a yega na un acuerdo, y esey por tabata 
previsible caba, ya cu tabatin por ehemplo un 
diferencia den e definicion di gasto di personal 
manera presenta den e proyecto di ley di Re- 
ino, y esun presenta y aproba na Aruba como 


ley local. E propuesta Hulandes tabata abarca 
mas grupo considera como perteneciente na 
gasto di personal di Pais Aruba. Tambe tin e 
tema di e normanan di presupuesto den e pl- 
anificacion multi-anual, unda por tin discrep- 
ancia den con ta mira desaroyo economico 
den e proximo añanan y e efecto cu esaki lo tin 
pa posicion financiero di gobierno di Aruba, 
y por lo tanto pa su capacidad di paga debe. 
Importante den esaki ta e acuerdo, condicio- 
nal, cu Hulanda ta dispuesto di, banda di duna 
prestamo na interes abao pa e debenan cu Hu- 
landa, parcialmente tambe financia debenan 
internacional cu ta madura na e mesun nivel 
abao cu Hulanda ta paga pa prestamo riba 
mercado internacional, plus un adicion limita. 
Como pais cu rating ‘AAA’ esaki ta sustancial- 
mente mas abao cu loke Aruba ta paga como 
pais cu rating ‘BBB’. Pa Aruba mes, aparte di 
e posicion Hulandes, tin un motibo pa con- 
sidera e posibilidadnan aki di reduci pago di 
interes. Esey ta e tendencia economico inter- 
nacional unda interes en general ta sigui subi, 
loke por tin consecuencia fuerte pa e debenan 
cu ta madura den e proximo añanan, creando 
asina un incertidumbre extra cu cual mester 
tene cuenta. 
Parti di e acuerdo ta tambe cu Aruba por man- 
tene un ley di supervision local, den cual ta 
defini por ehemplo un “cuantificacion di nor- 
ma di presupuesto” y e posibilidad pa institui 
un Camara di Presupuesto, como asesor pa 
gobierno y parlamento di Aruba. Esaki ta un 
punto cu lo mester hiba na un debate fuerte 
aki na Aruba, ya cu no tin claridad ainda ta 
con e Camara aki mester bay opera banda di 
un Raad van Advies, cu ta un organo estatal 
contempla den Constitucion como e asesor di 
gobierno y parlamento di Aruba pa tur pro- 
puesta di ley. Pero esaki tambe lo tin un solu- 
cion den e sentido cu Hulanda ta haya un voz 
den e ley local cu ta bay reemplaza e ley local 
actual. Aki tambe e desconfianza di Hulanda, 
basa riba mal experiencia den pasado, ta bin 
dilanti den e sentido cu e acuerdo ta bisa bon 
cla cu “Cambio o aprobacion di e regulacion 
nacional por solamente cu consentimento di 
Conseho di Ministro di Reino.” 


Finalmente, por considera e acuerdo como un 
victoria pa gobierno di Aruba? Tin caminda cu 
Hulanda a suaviza su posicion, pero tumando 
na cuenta cu lo tin un ley di Reino, plus un ley 
local cu no por cambia sin nan aprobacion, ta 
mustra cu Hulanda ta logrando su meta di tin 
un cuadro legal di supervision igual o por lo 
menos similar pa e islanan. Aruba no ta den 
condicion pa para esey, pa bon di nos mes... 

Luna di Locura cu Lotto 5 ta wordo extendi pa juni! 
Cu cada 2 Lotto 5 riba e mesun ticket, ricibi 1 Lotto 5 loco completamente gratis riba e 
mesun ticket! 


Pa motibo cu e Luna di 
Locura den luna di mei 
tabata tan gusta, Luna di 
Locura cu Lotto 5 ta wor- 
do extendi cu un luna mas 
y lo continua den luna di 
juni tambe! Luna di juni 
tambe ta bira un Luna 
di Locura cu Lotto 5! Cu 
cada compra di 2 set di 
number di Lotto 5 riba e 
mesun ticket, bo ta ricibi 
un ticket di Lotto 5 loco 
completamente 
gratis 
ariba mesun ticket. 


Si bo cumpra 4 Lotto 5 riba 
e mesun ticket bo ta ricibi 2 
Lotto 5 loco completamente 
gratis ariba e mesun ticket. 
Si cumpra bo 6 Lotto 5 riba 
e mesun ticket bo ta ricibi 


3 Lotto 5 loco gratis ariba e 
mesun ticket. Kiermen mas 
Lotto 5 bo cumpra riba e me- 
sun ticket, mas Lotto 5 loco 
bo ta ricibi gratis y asina mas 


chens bo tin pa gana e jackpot 
di Lotto 5! 


Lotto 5 ta costa solamente 4 
florin pa ticket y bo por com- 


bina bo 5 numbernan for di 
01 te cu 35. Pidi bo rebend- 
edo pa bo 2 set di 5 number- 
nan riba e mesun ticket y asi- 
na bo ta ricibi un Lotto 5 loco 
completamente gratis ariba 
e mesun ticket. Si bo no sa 
cua numbernan pa kies, bo ta 
pidi bo rebendedo pa 2 Lotto 
5 loco riba e mesun ticket y 
ricibi un tercer Lotto 5 loco 
completamente gratis. 


E promocion aki ta valido te 
cu 30 di juni pa e sorteonan di 
Lotto 5. Por cumpra bo we- 
ganan di Lotto te cu 7:30PM 
na bo rebendedo preferi. Sor- 
teo di Lotto 5 ta hunga riba 
tur diaranson y diasabra ano- 
chi pa 7:45PM na TeleAruba 
pero tambe por wak sorteo di 


Lotto riba nos pagina di Face- 
book y YouTube. 
Lotto, E Loteria di Aruba tin 
diferente wega, Catochi, Big 
4, 1-OFF, Zodiac, Wega di 
Number di Korsou di Lotto, 
Lucky 3, Multi-X, Lotto di 
Dia, Lotto 5, Mini Mega y 
cu su Mega Plus y e diferente 
weganan di Raspa y Gana 
y Instacash. Tambe lo por 
hunga Lotto Online door di 
bishita: bit.ly/3oIz5K9 pa por 
registra. Cumprando Lotto 
bo ta contribui na deporte 
riba nos isla. E meta ta pa or- 
ganisa loteria, cambia bida di 
su hungadonan y na mes mo- 
mento inverti den deporte lo- 
cal pa medio di donacionnan 
na e comision di subsidio. 


Inauguracion di Residencia Blenchi: 
Un Paso Importante pa Vivienda pa Adultonan Mayor na Aruba 


Cu 
orguyo, 
Fundacion 
Cas Pa Comunidad Aru- 
bano (FCCA) ta anuncia e 
inauguracion oficial di su 
ultimo proyecto di vivien- 
da, Residencia Blenchi, un 
compleho di apartamen- 
to destina na adultonan 
mayor di 55 aña bay ariba. 


E ceremonia a tuma luga na 
Boegoeroei 11z, dia 24 di 
mei 2024, den presencia di 
miembronan di Parlamento, 
Ministernan, incluyendo nos 
Minister di Finanzas y Cul- 
tura, Sra. Xiomara Maduro, 
Minister di Transporte, In- 
tegridad, Naturalesa y Adul- 
tonan Mayor, Sr. Ursell Ar- 
ends, trahadonan di FCCA, y 
otro invitadonan special. 


E necesidad pa vivienda ac- 
cesibel y pagabel ta creciendo 
constantemente den nos co- 
munidad, di cual un grupo 
grandi ta consisti di nos adul- 
tonan mayor. Segun e infor- 
macion di FCCA, alrededor 
di 49% di persona ariba nan 
lista di espera ta consisti di 
adultonan mayor di 55 aña 
bay ariba y 79% di e perso- 
nanan aki ta pidi pa un apar- 
tamento di 1 camber. Como 
cu e proyecto ta trata di un 
renobacion di un Compleho 
di apartamento pa studiante, 
FCCA por a converti esaki 
relativamente lihe y na un 
costo rasonabel den 48 apar- 
tamento di un ‘slaapkamer’. 


Esaki no ta e prome proyecto 


cu FCCA ta dedica na e grupo 
aki den nos comunidad. Nan 
tin 5 otro bario asina caba, 
cual ta situa na Savaneta, Cu- 
nucu Abao, Paradera (Santa 
Filomena), Avicenastraat, y 
Jaburibari. Residencia Blen- 
chi no solamente ta ofrece e 
oportunidad pa engrandece e 
oferta di vivienda, pero tam- 
be ta ekipa cu facilidadnan pa 
duna e habitantenan un estilo 
di bida trankil y agradabel. 


Na e inauguracion, Sra. Julie 
Wever, Director Tecnico & 
Comercial di FCCA, a ex- 
presa su gratitud na tur esnan 
cu a contribui na e exito di e 
proyecto. “Nos no por logra 
e meta aki sin e esfuerzo di 
nos ‘stakeholders’, manera 


nos contratista y su ekipo, y 
mas importante e dedicacion 
di e empleadonan na FCCA. 
Boso ta e base di nos exito, y 
pa esaki, nos ta sumamente 
agradeci,” Sra. Wever a bisa. 


Minister Xiomara Maduro 
y Minister Ursell Arends 
tambe a hiba palabra di apre- 
cio durante e ceremonia, en- 
fatisando e importancia di 
proyectonan manera Resi- 
dencia Blenchi pa mehora e 
calidad di bida di nos gran- 
dinan y pa yuda construi un 
comunidad mas prospero. 


“FCCA ta traha duro pa un 
futuro unda cada miembro 
di nos comunidad por biba 
cu dignidad y seguridad. Den 
e 45 añanan di nos existen- 
cia, nos a logra yuda mas cu 
20.000 famia yega na nan 


propio cas. Nos ta dedica pa 
sigui crece y innova pa por 
sigui yuda mas hende cu 
vivienda, construyendo un 
Aruba mas fuerte y uni,” Sra. 
Wever ta conclui. 


Fundacion Cas Pa Comuni- 
dad Arubano (FCCA), esta- 
bleci na 1979, ta ofrece ser- 
vicionan financiero y di “real 
estate,” manera financiamen- 
to hipotecario, benta di tere- 
no y huur di propiedadnan. 
E mision di e fundacion ta pa 
desaroya y construi vivien- 
danan accesibel, eficiente, y 
duradero pa atende e necesi- 
dad di casnan social den nos 
comunidad. Ademas, e fun- 
dacion ta dedica na crea bari- 
onan cu un ambiente posi- 
tivo y sano, promoviendo e 
bienestar di su habitantenan. 

Asamblea di Salud Mundial ta spera pa reenforsa preparacion di 
pandemia despues cu proyecto di trato ta keda na un impasse 


(AP)—Paisnan miembro 
a cuminsa cu e asamblea 
anual di e Organisacion 
Mundial di Salud dialuna 
cu speransa pa mehora 
preparacion global pa bro- 
tenan mortal manera Co- 
vid-19, despues cu un “tra- 
to di pandemia” ambicio- 
so a collapse siman pasa. 


Oficialnan di salud ta corien- 
do pa tin e mundo den acu- 
erdo pa maneranan nobo pa 
prepara pa y combati un pan- 
demia evitable den futuro. 
Covid-19 ta disparciendo den 
historia mientras eleccion- y 
crisisnan 
manera 
cambio 
di clima y guera ta competi 
pa e atencion di e publico. 


Un proyecto ambicioso pa 
adopta un “trato” di pandemia 
durante e Asamblea di Salud 
Mundial e siman aki a ser 
posponi pa diabierna como 
cu 2 ½ aña di trabao a resulta 
den desacuerdonan tocante 
compartimento di informa- 
cion tocante patogeno cu ta 
causa pandemianan y e tec- 
nologia usa pa combati nan. 


Expertonan ta bisa cu e miho 
chens awo pa adresa pan- 


demianan na e asamblea lo ta 
cambionan proponi na e Reg- 
ulacion di Salud Internacio- 
nal di OMS, cual a ser esta- 
bleci na 2004. Amiendamen- 
tonan lo urgi paisnan pa au- 
menta capacidadnan di alerta, 
deteccion y contenemento y 
coopera internacionalmente. 


Un propuesta lo permiti pa 
e director-general declara un 
“emergencia di pandemia.” 
Envionan ta bisa cu a cera 
un acuerdo, pero desacuer- 
donan similar entre paisnan 
rico y esnan den desaroyo cu 


a retrasa e negociacionnan di 
e trato ainda ta permanece. 
Problemanan 
ta 
perman- 
ece tocante “transferencia 
di tecnologia” y e creacion 
di un fondo nobo bao OMS 
na 2030 cu lo yuda aumenta 
capacidadnan 
pa 
combati 
pandemia 
“particularmente 
den paisnan den desaroyo.” 


Director-general di OMS, 
Tedros Adhanom Ghebreye- 
sus, ta insisti cu e trabao para 
riba e trato di pandemia no 
ta un fracaso, y a reconoce 
un tarea “inmenso” riba un 


“periodo hopi ambicioso”— 
referiendo na e añanan cu e 
ta tuma pa pais miembronan 
dentro di ONU (Organi- 
sacion di Nacionnan Uni) 
pa yega na tratonan global. 


“Claro, nos tur ta desea cu 
nos por a yega na un consen- 
so riba e acuerdo na tempo 
pa e asamblea di salud aki y 
crusa e liña final,” Tedros ta 
bisa den su remarcanan di 
apertura. “Pero mi ta keda 
sigur cu ainda bo lo yega na 
un—pasobra unda tin e kier, 
tin e manera pa cumpli.” 


“Awo ta keda na e Asamblea 
di Salud Mundial pa dicidi 
kico e manera ey ta—men- 
cionando e solucion ta den 
bo mannan,” el a agrega. 


E narativa ta cu patogeno cu 
no tin respet pa fronteranan 
nacional ta rekeri un respu- 
esta uni for di tur pais. Pero 
esnan tumando decision no 
ta logra balansa interes na- 
cional cu e yamado for di 
OMS pa pensa mas amplio 
den e interes di humanidad. 


Ministernan di salud ta pur- 
bando di surpasa diferenci- 
anan profundo, incluyendo 
con e mundo por comparti 
informacion 
riba 
patoge- 
nonan cu ta surgiendo y 
recursonan 
scars 
manera 
vacuna ora demanda subi. 


“Si nada bin for di e WHA (e 
asamblea), e lo ta un opor- 
tunidad grandi perdi,” segun 
Yuangqiong Hu, un conseh- 
ero di politica y legal na Doc- 
tors Without Borders, “Si nan 
no bin cu un plan claro, con 
nan ta bay caba cu e proceso?” 


DVG ta splica 
Con Measles (sarampi) ta transmiti su mes 


Measles ta un malesa vi- 
ral hopi contagioso cu ta 
transmiti su mes di hende 
pa hende hopi facil. Cerca 
algun hende un infeccion 
cu Measles por ocasiona 
complicacion serio y Has- 
ta morto. Un persona con- 
tagia cu Measles por in- 
fecta entre 15-20 persona 
na e mesun momento. 
Measles ta afecta e via res- 
piratorio y despues ta pla- 
ma full den e curpa. Sinto- 
ma nan ta inclui keintura 
halto, tosamento, nanishi 
ta core, por tin mancha 
blanco chikito den boca y 
un rash cu ta cuminsa na 
cara y ta plama pa e curpa 
completo. 


Measles ta plama di hende pa 
hende via aire of superficie. 
Na momento di tosa of nis- 
ter, droplets ta sali y ta keda 
“zweef” pa un rato den aire 
pa despues cay riba algun su- 
perficie. Durante e tempo cu 
e droplets ki ta den aire un 
persona por inhala e droplets 
aki pa medio di su nanishi of 
por piki e droplets aki for di 
riba un superficie cu su man 
y hiba esaki na su boca, na- 
nishi of wowo. Un persona 
ta infeccioso for di ora cu su 
sintomanan cuminsa (4 dia 
prome cu rash aparece) te cu 
4 dia despues cu e rash apa- 
rece. 
Tin algun cosnan cu por 
ser haci pa reduci e risico di 
transmiti of catch Measles. 


• 
Tosa of nister den pa- 
pel of haci esaki den elleboog 
• 
Tira papel usa me- 
sora den baki sushi 
• 
Laba man frecuent- 
emente cu awa y habon 
• 
No comparti cups, 
cuchiu cu forki, serbete, paña 
of cama 
Measles por conduci na com- 
plicacion serio si e plama pa 
otro partinan di curpa mane- 
ra pulmon y celebro. Com- 
plicacionnan cu por surgi ta: 
• 
Pulmonia 
• 
Meningitis 
• 
Cieguedad 
• 
Ataca 
Muchanan no vacuna, hende 
muher na estado of esnan 
cu un sistema inmunologico 
comprometi (debil) ta esnan 


mas vulnerable pa desaroya 
complicacion. 
Pa mas informacion like 
nos Facebook page Directie 
Volksgezondheid DVG Aru- 
ba, Follow nos riba Instagram 


directie_volksgezondheid_ 
aruba, subi nos website www. 
dvg.aw, yama nos na 5224200 
of mail nos na servicio@dvg. 
aw 

11 aña den prizon pa homber cu a dera su victima bibo 


( C u r a ç a o C h r o n i c l e ) 
- 
Corte 
a 
sentencia 
Maicholl 
Leones-Garcia 
den prizon pa su rol den 
e asesinato di e homber di 
50 aña Angel Barrios Ro- 
driguez, manera Extra a 
reporta. E acusando a ser 
declara culpabel di ta un 
complice na e victima su 
asesinato. 


Anteriormente, otro homber- 
nan a ser procesa den e caso 
aki. E sospechoso principal, 
Mauricio O., a ricibi un sen- 


tencia den prizon di 16 aña. 
Esaki no tabata e sentencia 
mas halto, pa motibo cu el 
a colabora cu polis y a ricibi 
un reduccion na su sentencia. 
E sentencia mas halto a ser 
duna na su asociado Monti- 
lon, ken a ricibi 22 aña. E 3 
otronan a ricibi sentencia di 5 
pa 10 aña. 


Leones-Garcia tabata e ultimo 
sospechoso cu a para den hu- 
icio. El a opera un excavador 
y a saca un buraco den cual 
su complicenan a dera Ro- 


driguez bibo. E complicenan 
a trece e victima, ken tabatin 
su man mara y su wowonan 
tapa, na e buraco y a tira su 
persona aden. Leones-Garcia 
despues a tapa e buraco. 


Sinembargo, no a declara su 
persona culpabel di a secues- 
tra e victima. Pa e motibo aki, 
na luga di e 15 aña exigi, el a 
ricibi 11 aña pa su rol como 
complice. E famia su peticion 
di 50,000 florin den daño 
tambe a ser rechasa a causa di 
falta di evidencia. 


Investigacion parlamentario HNO lo costa mas placa 


(CuraçaoChronicle) - E 
parlamento a aproba fon- 
do adicional pa e inves- 
tigacion 
parlamentario 
tocante e construccion di 
hospital nobo na Otro- 
banda (HNO) y su pre- 
paracionnan. E placa lo 
ser haci disponibel den 
un manera neutral pa e 
presupuesto for di e par- 
lamento su propio presu- 
puesto. 


E fondonan aki lo cubri e gas- 
to di “descripcion di proceso” 
di e investigacion, conduci pa 
Deloitte. E proposicion pa e 
trabao aki te ainda ta para. 


E parlamento di Corsou 
tambe a aproba un proposi- 
cion pa extende e deadline pa 


completa e rapport final di e 
investigacion parlamentario 
su comite pa 2 luna. E exten- 


sion aki lo trece gasto adicio- 
nal di 66,000 florin. 
President di e investigacion 
Eduard Braam a splica cu e 
comite tabatin un presupues- 


to di 660,000 florin pa traha 
cune. E investigacion, lidera 
pa e cientificonan y emplead- 
onan di sosten, a tuma 3 aña 
pa cubri tur aspecto na e con- 
struccion di hospital nobo. 


E trabao tabata mester a keda 
completa pa fin di mei, pues e 
mester keda extendi pa 2 luna 
a causa di documentonan 
adicional durante e investig- 
acion, cual a ser dicidi cu lo 
inclui. Tabatin dos audiencia 
cu porta cera extra cu mester 
a pone den schedule, ademas 
di disputa enre Berenschot 
y Ballast Nedam cu tabatin 
mester di resolucion. 


E rapport final di e comite 
awo ta anticipa pa dia 4 di juli. 


Teremoto cu magnitud di 3.6 na Corsou 


(CuraçaoChronicle) - Un 
teremoto na lama a sacudi 
Corsou. Cu un magnitud 
di 3.6 den e escala di Rich- 
ter, e teremoto aki ta me- 
sun poderoso cu e teremo- 
to mas fuerte na Gronin- 
gen den 2012. E teremoto 
na Corsou a tuma luga dia 
25 di mei. E epicentro a 
ser localisa 46km leu di e 
isla cu un profundidad di 
10 kilometer. 


E shock a ser sinti clara- 
mente. Aunke no tin un 
menasa di tsunami, residen- 
tenan a ser urgi permanece 
vigilante. Medidanan di pre- 
caucion tabata esencial pa 
mantene e isla safe durante y 
despues di e ola di shock cu a 
bini despues, segun e servicio 
meteorologico. 
E ultimo biaha cu Corsou 
a experiencia un teremoto 
significante tabata dia 10 di 


maart 2017. E teremoto aki 
tabatin un magnitud di 5.8 
riba e escala di Richter y a 
tuma luga 54 kilometer nort 
di La Vela de Coro na Ven- 
ezuela. Na Building Depot, 


varios articulo riba e piso mas 
ariba a cay na e momento aki 
y e edificio a keda evacua. 


Teremoto den e region Cari- 
bense ta tuma luga comun- 


mente. E islanan Caribense y 
America Central a experien- 
cia 14 teremoto den e ultimo 
24 ora, 64 del e ultimo siman, 
263 den mei y 3,582 den e ul- 
timo 365 dia. 

Ta bay procesa adolescente pa dal politico Baudet cu boter di cerbes 


(NLTimes) – Ministerio 
Publico 
(OM) 
ta 
bay 
pone un adolescente di 
16 aña di edad den huicio 
bao sospecha di a usa un 
boter di cerbes pa dal 
politico Thierry Baudet. 
E mucha homber, kende 
tabatin 15 aña di edad na 
momento di e incidente, 
ta sospecha di intento pa 
herida seriamente e lider 
di partido Forum voor 


Democratie (FvD) ora el a 
dal Baudet na su cabes na 
un café na Groningen na 
november. 


Baudet a bira victima di 
atake durante un evento 
di campaña dianan prome 
cu eleccion di 2023 pa 
determina miembronan di 
Tweede Kamer. Baudet a 
sufri un herida na su cabes 
for di e golpi. 


Un vocero di OM a confirma 
cu ta bay procesa e hoben 
despues cu RTV Noord a 
reporta esaki prome. Pasobra 
ta trata di un menor di edad, 
e huicio ta bay ta tras porta 
cera. Esaki ta bay tuma lugar 
den herfst di 2024, segun 
fiscal. 


Tin un di dos sospechoso 
den e caso tambe. Ta bisa cu 
ta trata di e ruman morocho 
di e sospechoso inicial, kende 
tambe por wordo procesa. 
Ministerio 
Publico 
ainda 


mester dicidi kico ta bay 
pasa cu su caso. Ningun 
di e sospechosonan ta den 
detencion. 


Tambe a bira cla riba diasabra 
cu un Ucraniano di 33 aña di 
edad acusa di dal Baudet cu 
un paraplu na Belgica no ta 
bay ser procesa. 


E atake aki a tuma lugar na 
october, ora Baudet a bishita 
pa duna un les na Ghent. E 
politico a sufri un concusion 
leve, FvD a bisa. 


E Ucraniano a ricibi un 
advertencia y un forma di 
orden condicional pa no viola 
terminonan door di comete 
ofensanan criminal adicional 
den futuro cercano. 


Baudet 
a 
responde 
cu 
rabia pa cu e situacion riba 
Instagram, bisando cu ley no 
ta protehando su persona. 
“Esaki ta locura. E sistema di 
husticia ta kibra,” el a bisa. 


Potret di NOS. 


Polis a tira mata muhe, 24, 
mientras tabata responde na 
“situacion di menasa” 


(NLTimes) – Un agente di polis a tira y mata un muhe 
na Groningen dialuna mainta trempan mientras taba- 
ta responde na un incidente no-specifica den e ciudad 
Hulandes. E victima, un muhe local di 24 aña, a fayece 
tiki despues cu a tir’e, polis a confirma. 


Documentonan ta mustra cu a manda trahadornan di servicio 
di emergencia algun minuut prome cu 12:30am riba dialuna. 
“Polis inicialmente a ricibi un reportahe di un situacion di 
menasa na un cas na Helperzoom. Un situacion a presenta 
na e escena unda un agente a sinti obliga pa tira,” polis a bisa. 
“E muhe a resulta seriamente herida y a fayece tiki despues,” 
un declaracion di polis a nota. “E agentenan involucra no a 
resulta herida.” 


A entrega e caso na Rijksrecherche, un servicio investigativo 
independiente maneha pa Ministerio Publico (OM). E or- 
ganisacion ta maneha investigacion involucrando servicio di 
gobierno, incluyendo uso di forsa na man di polis. 


“A haci un investigacion extensivo na e escena di e crimen,” 
polis a bisa. Unabes Rijksrecherche completa su investiga- 
cion, ta bay keda na fiscal pa determina si mester entrega cargo 
contra e agentenan involucra den nan respuesta, incluyendo 
e individuo cu a tira. 


Tambe a duna servicio di slachtofferhulp na e agentenan cu 
tabata na e escena. 

Brazil: Jair Bolsonaro ta califica di “persecucion” otro decision hudicial 
den su contra 


(DW) – Diadomingo ul- 
timo, 
ex-presidente 
di 
Brazil, Jair Bolsonaro, a 
afirma cu e supuesto per- 
secucion politico cu e ta 
sufriendo no tin final, 
despues cu Tribunal Su- 
perior Electoral di Brazil 
a rechasa un recurso cu a 
presenta contra un conde- 
na cu a ser impone na dje 
y cu a lage no eligibel pa 
ocho aña. 


“Persecucion sin fin. Nan 
a mantene e inhabilitacion 
electoral y e multa di casi 
85,000 dollar,” e lider ultra- 
derechista di Brazil a afirma 
den un mensahe cu el a pu- 
blica riba su rednan social 
despues cu otro decision hu- 
dicial a bira conoci. 
E capitan di reserva di Eherci- 
to a reacciona na e decision di 
e presidente di Tribunal Su- 
perior Electoral (TSE) mag- 
istrado Alexandre de Moraes, 
ken a rechasa e recurso pre- 


senta pa defensa di Bolsonaro 
contra un di e dos condena cu 
ta impedi su persona postula 
na cualkier funcion publico 
te aña 2030. 
E decision di dia 24 di mei 
ultimo cu a ser publica dia- 
domingo na Diario Oficial di 
Husticia, e magistrado a ne- 
nga e peticion di defensa di 
Bolsonaro pa Corte Supremo 
revisa e condena. 
E lider di ultraderecha ta bus- 
ca trek e condena di october 
di aña pasa den cual Tribunal 
Electoral, cu 5 voto na fabor 
y 2 den contra, a conclui cu 
Bolsonaro y su candidato pa 
vice-presidente den eleccion 
presidencial di 2022, Walter 
Braga Netto, a abusa di nan 
poder economico y politico 
durante campaña electoral. 
Magistradonan ta considera 
cu e dos candidato a con- 
verti e condecoracion oficial 
pa Bicentenario di Indepen- 
dencia di Brazil, realisa na 
september 2022 y financia y 


organisa pa Estado, den un 
acto di propaganda politico 
electoral cu e cual nan a pur- 
ba di beneficia nan mes. Den 
su sentencia, Moraes a bisa cu 
a rechasa e recurso di defensa 
di ex-presidente pa inconsis- 
tencia procesal y a afirma cu 
no a kita e derecho di defensa 


ni a viola ni un derecho con- 
stitucional di Bolsonaro cu 
ta hustifica cu e caso lo ser 
manda pa Supremo Tribunal 
Federal. E defensa, cu te ai- 
nda por presenta un recurso 
na e corte maximo pa analisa 
e caso incluso sin aprobac- 
ion di tribunal electoral, a 


anuncia cu esey ta bay ta su 
siguiente paso. 


“Nos ta respeta profunda- 
mente e decision di tribunal 
electoral, pero, debi cu nos 
no ta di acuerdo cu su con- 
tenido, nos ta bay presenta un 
recurso adecua na e momen- 
to oportuno,” abogadonan a 
señala den un comunicado. 
Ademas di e condena aki, 
Bolsonaro tambe a ser de- 
clara no eligibel pa ocho aña 
pa otro decision di Tribunal 
Electoral di juni 2023, den 
cual a considera Bolsonaro di 
ta culpabel di abuso di poder 
politico y di uso indebido di 
medionan di comunicacion 
estatal. 


E condena ey tabata pa un re- 
union den cual el a convoca 
embahadornan di diferente 
pais, transmiti pa television 
estatal, den cual a pone den 
duda e sistema electronico di 
votacion na Brazil. 


Bukele ta sigui desplega miles di soldaat y polis contra gangnan na El 
Salvador 
(AFP) – Presidente di El 
Salvador, Nayib Bukele, 
diasabra di siman pasa a 
anuncia cu su gobierno a 
desplega 2,000 soldaat y 
1,000 polis arma cu fusil 
na cinco bario di e ciudad 
di Apopa (Nort), den e 
buskeda di mas gangnan. 


“Despues di varios denuncia 
ciudadano, nos a caba di in- 
stala puntonan di seguridad 
den colonia Tikal 1,2 y 3, 
Valle del Sol y La Chintuc, na 
Apopa,” e presidente a señala 
den su cuenta di red social 
“X”. 
Bukele tambe a bisa cu 2,000 
soldaat y 1,000 polis a ser 
desplega caminda el a com- 
parti potretnan y videonan 
di funcionarionan canando 
den e cayanan arma cu fusil y 
bistiendo bulletproof vest. 
Den patruyanan of canando, 
e soldaatnan y polisnan a 
drenta den e cinco bario, na 
unda a instala puntonan den 
e entrada y otro camindanan. 
Apopa ta un ciudad di 
131,000 habitante ubica na 
13 kilometer di San Salvador 
e cual a registra e presencia 
fuerte di gangnan violento 
Mara Salvatrucha (MS-13) y 
Barrio 18. 
Polis a confirma cu den e op- 
erativo tabatin cuatro gang 
perteneciente na Barrio 18 
deteni. 
Recientemente, 
Bukele 
a 


sigura cu Forsa Arma di El 
Salvador, cu ta realisa tar- 
eanan di seguridad na e pais 
for di decadanan pasa, ya casi 
“lo logra su victoria di mas 
grandi.” 
For di mas di dos aña na El 
Salvador ta vigente un regi- 
men di excepcion ordena pa 
presidente Bukele y cu e cual 
ta haci impulso di un “guera 
contra gangnan”. 
Bukele a declara su ofensiva 
contra nan dia 27 di maart 
2022, despues di a registra 87 
homicidio den un fin di si- 
man, e proteccion di e regi- 
men di excepcion cuestiona 
ta permiti haci detencion sin 
orden hudicial, pero tambe 
ta berdad cu e regimen aki ta 
un di e medidanan cu ta gosa 
di mayor popularidad entre e 
poblacion Salvadoreño. 
For di momento cu e ofensi- 
va a tuma luga mas di 80,000 
presunto gang a ser deteni, 
segun autoridadnan. 
Sinembargo, gruponan di 
derechonan humano ta sos- 
tene cu den e detenidonan tin 
personanan inocente y cu e 
“crisis” di derechonan huma- 
no por “continua” na e pais. 
E ofensiva aki contra gangnan 
duna e trankilidad back na e 
cayanan, y esey a aumenta e 
popularidad di Bukele cu na 
februari ultimo a ser reeligi 
pa su segundo mandato di 
cinco aña. 

Cuba: Ministerio di Salud ta confirma presencia di virus Oropouche na 
Santiago de Cuba 


(CiberCuba) – Ministerio 
di Salud Publico (MIN- 
SAP) di Cuba a confirma 
dialuna e presencia na e 
provincia di Santiago de 
Cuba dicasonan di virus 
Oropouche (OROV), un 
enfermedad viral transmi- 
ti pa sangura y musca. 


E nota oficial difundi pa e 
MINSAP a indica cu despues 
di accionnan di siguimento y 
vigilancia di e sindromanan 
di keintura no specifico na 
e provincia di Santiago de 
Cuba, a identifica e presencia 
di e virus di Oropouche na 
dos area di Salud di e muni- 
cipionan di Santiago de Cuba 
(Ernesto Guevara) y Songo 
La Maya (Carlos J. Finlay), 
for di muestranan studia na 
e laboratorio nacional di ref- 
erencia di e Instituto Pedro 
Kouri (IPK). 


Ministerio di Salud ta bisa cu 
tur e casonan a evoluciona di 
manera faborabel cu mehora- 
cion di e sintomanan entre e 
di tres y cuater dia for di e co- 


mienso di e enfermedad. 


E fuente oficial a agrega cu 
e cuadro clinico cu ta mani- 
festa manera consecuencia 
di e enfermedad ta leve, cu 
ta cuminsa cu un periodo di 
incubacion di cinco pa shete 
dia, cu ta caracterisa pa kein- 
tura, dolornan di cabes, di 
musculo y articulacionnan, 
den algun ocasion, tambe ta 
reporta sacamento y diarea. 


E nota ta bisa cu no a reporta 
ainda casonan grave, critico 
ni fayecidonan relaciona na 
e virus y cu no ta existi trata- 
mento specifico, si no sola- 
mente medidanan pa alivia e 
sintomanan. 


E entidad maximo sanitario 
Cubano a sigura, aunke sin 
duna detaye, cu nan ta desa- 
roya accionnan pa corta e ca- 
dena di transmision y logra e 
control di e enfermedad den 
e tempo mas cortico posibel. 


E Organisacion Panamerica- 
no di Salud (OPS) a indica cu 


prome cu un periodo di incu- 
bacion di cinco pa shete dia e 
pashentnan ta experimenta 
keintura halto, dolor di cabes, 
sacamento, dolor di musculo 
y den algun caso rash riba 
cuero. Generalmente e infec- 
cion ta resolve su mes den un 
lapso di dos pa tres siman. 


Aunke e MINSAP no a de- 
taya, e OPS ta adverti cu den 
situacionnan excepcional, e 


virus por provoca meningitis. 
Den e casonan aki, e pashent- 
nan ta mustra sintoma- y si- 
gnonan neurologico manera 
vertigo y nek stijf. E virus por 
wordo detecta den e likido di 
columna vertebral. 


Actualmente no tin vacuna 
ni 
medicamento 
antiviral 
specifico pa preveni of trata e 
infeccion causa pa virus. 


E enfoke di e tratamento ta 
paliativo, es decir, e ta con- 
centra den alivia e dolor, re- 
hidrata e pashent y controla 
cualkier sacamento cu por 
presenta. Den situacionnan 
unda e enfermedad ta mani- 
festa di manera neurologico, 
ta necesario pa e pashent 
wordo ingresa den un unidad 
specialisa cu ta permiti un 
monitoreo constante. 


Puerto Rico: Denuncia riba falta di coordinacion di servicionan pa 
menor y adulto cu autismo 


(ElNuevoDia) – A pesar 
cu a registra un aumento 
den cantidad di person- 
anan cu autismo na e isla, 
e Alianza de Autismo de 
Puerto Rico a denuncia cu 
e fayonan den e coordina- 
cion di servicionan ta per- 
sisti, specialmente despu- 
es di e diagnostico inicial 
di e trastorno di desaroyo 
neurologico. 


“E intervencion trempan no 
ta wordo ofreci na tempo. E 
programa Avanzando Juntos 
ta solamente duna apoyo na e 
famianan, pero ya no tin co- 
ordinacion ni ofrecemento di 
intervencionnan directo pa e 
muchanan,” Joyce Davila, di- 
rector ehecutivo di e organi- 
sacion a denuncia. 


Avanzando Juntos ta un pro- 
grama di e Sistema de Ser- 
vicio de Intervencion Tem- 
prana , di e division di Mama, 
Mucha y Hoben di e Depar- 
tamento di Salud. Su meta ta 
atende muchanan cu retraso 
di hasta 36 luna di edad y nan 
famia. 


Cifranan di e Programa di 
Educacion Special pa e aña 
academico 2022-2023, ta ad- 


verti cu e diagnostico di au- 
tismo a subi di un di cinco 
luga pa di cuater luga entre 
esnan cu ta ricibi e servicio- 
nan aki. Den e ciclo escolar 
aki, e 10.43% di e studian- 
tenan tabata sufri di autismo, 
mientras cu na 2012-2013, 
alumnonan cu e trastorno aki 
tabata representa 2.64%. 


“Esaki ta un crisis di salud na- 
cional,” Davila a comenta. 


El a insisti den cu e diagnos- 
tico inicial di autismo mester 
bay man den man cu e vincu- 
lacion adecua di servicionan 
pa cada caso, segun e necesi- 
dadnan di e menor. 


“Nan por bay e Hospital Pe- 
diatrico di e Departamento 
di Salud pa un diagnostico 
trempan, pero nada ta pasa 
pasobra bo tin cu, despues, 
haya e servicionan pa bo me- 
sun cuenta. Nos tin mester 


di un sistema integra di diag- 
nostico y intervencion trem- 
pan,” el a subraya. 


Su comentarionan a surgi 
durante un conferencia di 
prensa, hunto cu represent- 
antenan di APS Health, unda 
e compania a organisa un 
actividad di convivencia pa 
menornan cu e trastorno aki 
y nan mayornan. 


“E razon di e prevalencia 


asina halto ta multifacto- 
rial, pero principalmente pa e 
identificacion trempan di pa- 
shentnan cu sintomanan cu 
nan por ubica den e spectrum 
aki,” Jose Massa, vice presi- 
dente di Asuntonan Medico 
di APS, a comenta di su parti. 


El a sostene cu e desaroyo 
di 
campañanan 
educativo 
ta yuda pa e mayornan di 
menornan cu sospecha di e 
trastorno aki ta mas informa 
y por busca asistencia medico 
trempan. 


“Esaki no ta un trastorno di 
salud mental, e ta un spec- 
trum cu ta varia di caso pa 
caso, for di un nivel di fun- 
cionamento limita pa uno 
hopi avansa,” el a enfatisa. 


E psikiatra a señala cu e prome 
bishita na e pediatra despues 
di e nacemento di e baby ta 
primordial pa un evaluacion 
di crecemento. 


“Ta importante cu tur prov- 
eedor tin un lista di servicio- 
nan cerca di nan comunidad 
of unda pa bay, cu e number- 
nan di telefon y emailnan,” el 
a sostene. 

Aruba a disfruta di un otro Soul Beach Music Festival exitoso 


E weekend cu a caba di pasa, den 
cual Mericanonan a observa Me- 
morial Day, Aruba tabatin e plac- 
er di anfitriona un biaha mas e 
aña aki su edicion di Soul Beach 
Music Festival. Un weekend cu 
tabata yen di harimento, alegria, 
bon musica y conexionnan du- 
radero cu a ser crea. 


Soul Beach Music Festival ta mas 
cu un festival di musica. Pa e ultimo 
22 edicion, e ta un experiencia cu ta 
crea di un manera fantastico pa tanto 
bishitantenan como e localnan, cu ta 
anticipa tur aña. E ta un luga unda bo 
por crea conexionnan nobo, amis- 
tadnan nobo, crea recuerdonan cu lo 
dura pa semper y nos bishitantenan 
ta haya un cas nobo leu di cas, cu e 
bonus di musica excelente y un expe- 
riencia maraviyoso. 


E edicion di e aña aki tabatin algun di 
e nombernan mas grandi den tanto 
musica como comedia, cu actonan 
principal iconico manera Mariah 
Carey, Boyz II Men, Earthquake y 
DJ manera DJ Jazzy Jeff, DJ Frank Si, 
DJ Trauma, DJ Envy, DJ Aktive y DJ 
Outkast. 


Aunke varios di e turistanan cu ta 
bishita nos isla durante e tempo aki 
por gosa di un gran variedad di activi- 
dad y fiesta prome, e festival mes ta 
consisti di 3 concierto principal cu ta 
tuma luga diabierna, diasabra y diado- 
mingo. 


Diabierna ta cuminsa e concier- 
tonan principal cu Comedy Night 
E anochi aki a cuminsa cu un present- 
acion sumamente entretenedor di DJ 
Outkast, ken a mantene e vibranan 
durante e anochi halto y emociona, 
cual combina cu e habilidadnan co- 


medico di Chris Spencer, el a crea e 
ambiente perfecto pa un anochi yen 
di hari y felicidad. 


E concierto a continua cu e acto di 
apertura di Chase Anthony, ken ta 
un actor, comediante y ex hungador 
di futbol Mericano multifacetico. Cu 
un hubentud cu varios lo considera 
yen di desafio, el a usa comedia como 
un manera di scapa di situacionnan 
dificil y un manera di crea amistad- 
nan nobo. Mientras e tabata traha den 
su trabao durante dia, el a cuminsa 
haci shownan na varios club di come- 
dia y eventualmente a uni na come- 
diante legendario Sinbad den un tour 
nacional. 


E ta un contador di storia y come- 
diante magnifico cu riba diabierna a 
mantene tur hende entreteni cu no 
solamente su chistenan pero tambe 
su lenguahe corporal cu a ilustra tur 
imagen di un manera cu ta combina 
perfectamente cu e chistenan cu e ta- 
bata conta. El a conecta e chistenan na 


otro na un manera sublime y a crea 
un anochi inolvidabel. 


E acto principal di e anochi aki ta- 
bata e gran Earthquake, ken tin casi 
30 aña di shownan sold-out na Merca 
y henter mundo bao su faha.Naci 
Nathaniel Stroman, el a perfecciona 
su arte como un comediante, actor 
di bos, actor y locutor di radio hopi 


stima. El a surpasa su propio expecta- 
tivanan mientras e ta sigui mira exito 
den e industria di comedia, ademas di 
e exito cu el a mira den e special di co- 
media titula Chappelle’s home Team 
- Earthquake: Legendary pa Netflix, 
cual a ser honra como e special di co- 
media di aña di e aña ey pa Netflix pa 
New York Times. 


Earthquake tabata natural, el a nace 
pa ta riba escenario. El a haci e anochi 
sinti manera un reunion entre ami- 
gonan cu ta contando otro storianan, 
contando chistenan cu cual tur hende 
por a identifica y usando experien- 
cianan cu tur hende den e audiencia 
por relaciona cune y hari. E tabata un 
intercambio genuino di harimento 
entre Earthquake y e audiencia, cual 
a haci e alegra un sentimento cu tur 
hende presente por a sinti. 

Kiwanis Club of Palm Beach a instala dos miembro nobo 


Diahuebs, mei 24, 2024, 
Kiwanis Club of Palm 
Beach 
a 
organisa 
un 
evento special, durante 
cual a instala dos miem- 
bro nobo. E evento aki a 
tuma lugar na La Cabana 
Beach Resort & Casino, 
cu a percura pa un cena 
masha dushi mes, cual e 
miembronan a disfruta 
hopi mes. 


E anochi menciona, tabata e 
ceremonia oficial den cual e 
miembronan nobo: Giandric 
Tromp y Roël Gomez, a rici- 
bi nan pin oficial for di Presi- 
dent Onasito ‘Chito’ Thiel. 
E patrocinadornan pa FK 
Giandric ta FK Jurgen Ben- 
schop y FK Michael Bareño, 
y pa FK Roël ta FK Jurgen 
Benschop y President Chito 
Thiel. 


E ceremonia, cu a wordo 
conduci pa President Chito 
a observa tur e aspectonan 
protocolar di Kiwanis In- 
ternational. Y manera cus- 
tumber, e anochi a culmina 
manera semper cu e herman- 


dad (”fellowship”), den cual e 
miembronan nobo hunto cu 
nan pareha a haya e oportuni- 
dad pa conoce nan compa- 


ñeronan di club un tiki mas 
di cerca y den un contexto y 
esfera diferente, e informal. 


Den nomber di President 
Chito, e comite organisador 
di e anochi en cuestion,y 
henter e miembresia di Ki- 
wanis Club of Palm Beach, 
ta yama FK Giandric y FK 
Roël, un cordial y caluroso 
bon bini, y alabes ta desea 
nan hopi ora nan di servicio 
na comunidad y hermandad. 


Kiwanis Palm Beach ta forma 


parti na e organisacion global 
“Kiwanis International” cu ta 
un instancia caritativo dedica 
na servicio na comunidad cu 
e obhetivo principal pa haci 
nos mundo mihor door di 
cambia un comunidad pa 
medio di un mucha cada bes. 
Mas informacion por haya 
riba: 
www.facebook.com/ 
kiwanispalmbeacharuba 
of 
www.kiwanis.org 

For di un van ladronnan a horta 
ekiponan di compania cu a bay 
haci evento na Reflexions 


Diabierna anochi a dren- 
ta informe di un caso di 
kiebro y ladronicia for di 
un van na Reflexions, me- 
sora a dirigi un patruya na 
e sitio. 


Na yegada di e patruya a bin 
compronde cu 2 empleado di 


un compania cu ta organisa 
eventonan tabata bahando 
ekiponan. Ora nan a bay 
paden y regresa den menos di 
10 minuut, ladronnan a logra 
kibra den e van y bay cu eki- 
ponan di e compania. Polis a 
tuma e investigacion y a pasa 
esaki pa recherche. 


Accidente frontal cu un persona levemente herida 
y un chauffeur burachi deteni 


Diasabra madruga a drenta informe di 
un accidente cu persona herida dilanti 
Talk of the Town, mesora a dirigi tanto 
polis como ambulance na e sitio. 


Na yegada di e patruya a bin compronde cu 
aki ta trata di un accidente frontal unda un 
chauffeur burachi a bay banda robes di ca- 
minda bay dal e auto contrario. E impacto 
tabata asina fuerte cu ningun di e 2 autonan 
por sigui a move riba nan mes y e chauffeur 
di e otro auto a resulta herida. Na yegada di 
e ambulance nan a atende e victima na e sitio 
mes. Como cu e otro chauffeur tabata bura- 
chi polis a deten’e. 


Chauffeur cu auto di huur a dal un otro auto 
y a sigui core bay 


Diabierna anochi a drenta in- 
forme di un accidente dilanti 
parlamento, mesora a dirigi 
un patruya na e sitio. 


Na yegada di e patruya a bin 
compronde cu aki ta trata di un 
accidente hit & run unda un auto 
y un auto di huur, di cual num- 
ber ta conoci, a bandona e sitio di 
accidente despues di e impacto. 
Polis di trafico a ser avisa y lo 
sigui cu e investigacion. 

Na Eagle Beach polis a yuda chauffeur 
saca su auto cu a core riba santo blanco y 
a chok 


Diasabra madruga polis- 
nan bayendo un asisten- 
cia banda di Costa Linda 
a bin topa cu un auto pega 
den e santo blanco na Ea- 
gle Beach. 


Mesora nan a para baha bay 
atende cu e chauffeur y a 
yud’e saca e vehiculo cu a 
chok. Polis a bis’e cu esey 
ta prohibi y lo por cost’e un 
boet! 


Polis a hala atencion di 
chauffeurnan cu tabata toca 
musica duro banda di Costa 
Linda 


Diasabra 
madruga 
a 
drenta informe cu na e 
parkinglot traha na Ea- 
gle Beach banda di Costa 
Linda tin algun automo- 
bilista cu a bay para eynan 
cu musica duro y ta stroba 
e trankilidad di e turistan- 


an di drumi. 


Polis a bolbe bay eynan, unda 
esaki ta aparentemente cos di 
tur weekend y a atende cu es- 
nan responsable. 


Polis a nota cu e negoshinan den e hotzone 
di highrise hotel tabata habri ainda 
despues di 3or 


Diasabra madruga ora cu 
polis a bay patruya despu- 
es di 3or ora tur luga y 
clubnan mester cera, nan 
a nota cu ya a pasa 3:30 y 
tur lugar ta habri ainda 
manera nada a pasa. 


Polis mesora a pidi pa manda 
varios polis riba caya pa asina 
cera tur club, unda permiso 
ta normal pa un y tur pa cera 
3or diabierna y diasabra, 
mientras diadomingo ta laga 
nan habri te 1or. Asina mes 
tabata tin hende cu a bisa cu 
minister a bisa verbalmente 


cu nan ta permiti pa ser mas 
laat pero esey no ta berdad ya 
cu ta polis ta duna e permiso y 


nan no a duna ningun hende 
permiso pa esey. Polis a cera 
tur sin ningun particularidad. 


Polis a para trabaonan riba 
dak cu tabata causando 
daño na mas di 10 auto 
staciona den parkinglot 


Diasabra mainta a drenta 
informe di un caso di de- 
struccion na un auto para 
den e parkinglot na Werf- 
straat, mesora a dirigi un 
patruya na e sitio. 


Na yegada di e patruya a bin 
nota cu e destruccion aki ta- 
bata causa pa trabaonan riba 


dak di un edificio y varios 
auto a sufri daño. Polis a 
tuma accion y a laga yama 
esun responsable pa e trabao 
cu tabata ser haci pa a stop e 
trabaonan inmediatamente y 
cuminsa regla cu e doñonan 
di mas di 10 auto cual a sufri 
daño. 


Polisnan buscando un hoben color cla cu 
short y flanel color ros cu a menasa un 
persona den auto cu un arma di candela 


Diasabra merdia a drenta 
informe di un caso di me- 
nasa cu arma di candela 
na Dakota. 


E sospechoso lo ta un hoben 
color cla cu short di jeans y 


cu un flanel color ros cu pe- 
chi preto, e lo a saca un arma 
di candela menasa un per- 
sona cu mucha den auto di 
tira nan mata. Mesora a di- 
rigi patruyanan na e sitio. Na 
yegada di e patruyanan nan a 


busca rond den e area pero no 
a topa ni cu e sospechoso ni e 
victima. Pa mas sigur polis a 
puntra algun persona den e 
area pero nan no a mira ni e 
hoben ni e victima. 

DCNA: 
Evento Global di Blikia Coral na caminda 


Na e momentonan aki 
mundo 
ta 
experenci- 
ando un evento general 
di blikia coral, e di dos 
evento global di bliki- 
amento di e decada, cu 
expertonan di National 
Oceanic and Atmospheric 
Administration (NOAA) y 
International Coral Reef 
Initiative (ICRI) ta pro- 
nostica por ta mas severo 
cu e evento di aña pasa. 
E ripiticion di evento di 
blikiamento cu asina un 
intensidad y frecuencia ta 
enfatisa e reto continuo di 
cambio climatico y su im- 
pacto riba biodiversidad 
marino den Caribe (Hu- 
landes) y mas aya. 


Compronde blikiamento di 
coral 
Blikia coral ta un fenomeno 


cu ta afecta e ecosistemanan 
marino rond mundo, causa 
pa factor di stress manera 
fluctuacion di temperatura, 
variacion di luz of cambio 
den nivelnan di nutriente. 
Bou di e condicionnan extre- 
mo aki, e coralnan ta expulsa 
e alga simbiotico cu ta biba 
den nan tehido, cu ta conduci 
na perdida di color y vitali- 
dad. Aunke coral blikia no ta 
un morto inmediato, e ta bira 
mas sensitivo pa morto bou 
di stress extensivo y pa largo 
tempo. 
Evento di blikiamento di aña 
pasa compara cu e aña aki 
Den e añanan anterior, e rif- 
nan di coral a experencia un 
blikiamento 
significativo 
debi na temperaturanan cay- 
ente no comun di lama. E 
aña aki, e situacion ta parce di 
bira mas pio, cu temperatura 


mas cayente registra, indi- 
cando un impacto potencial- 
mente mas severo riba salud 
di coral y mas evento extenso 
di blikiamento. E stress di 
temperatura actual ta na ca- 
minda caba (mas trempan 
cu normalmente) aunke al- 
gun coral no a bira bruin bek 
completamente di e evento di 
aña pasa. 
Medida di proteccion imple- 
menta 
A pesar di e retonan cu cam- 
bio di clima ta trece cune, e 
esfuersonan pa conservacion 
ta trece un luz di speransa. 
Diferente organisacion den 
Caribe Hulandes ta dedica 
na salvaguardia e rifnan di 
coral door di maneho di area 
proteha, investigacion, con- 
servacion, educacion y inicia- 
tivanan di restauracion. E es- 
fuersonan combina di e pro- 


tectornan di naturalesa, tra- 
hadonan di maneho, cientifi- 
conan y comunidadnan local 
ta hunga un rol crucial den 
preserva e ecosistemannan 
fragil aki. Explora oportuni- 
dad di trabou boluntario y 
busca detaye di contacto pa 
por participa aki. 
Trata menasa local y pro- 
move capacidad di recupera- 
cion 
Ademas di cambio di clima 
global, factornan local mane- 
ra desaroyo di costa no regu- 
la, maneho inadecua di des- 
perdicio y especie invasivo 
ta contribui na degradacion 
di rif di coral. Tambe finan- 
ciamento sostenible cu no ta 
suficiente ta stroba maneho 
di conservacion. Tratando e 
problemanan aki hunto cu 
proteccion di rif y esfuerso 
pa restauracion ta esencial 
pa mehora capacidad di re- 
cuperacion di ecosistema di 
coral contra factor di stress 
manera evento di blikiamen- 
to den futuro. 
Compronde e balor di rif di 
coral 
Rif di coral ta duna un servi- 
cio incalculable tanto pa bida 
marino como pa comunidad 
humano. Nan ta actua como 
barera natural, protegiendo e 
costanan di erosion y daño di 
tormenta, mientras cu tambe 
nan ta sosteniendo sector di 


pesca y turismo cu ta vital pa 
economia y bienestar di Ca- 
ribe Hulandes. 
Conclusion 
E evento actual di blikia coral 
ta sirbi como un bon recor- 
datorio di e necesidad ur- 
gente pa atende cu cambio 
climatico y su impacto riba 
ecosistema marino. Pa medio 
di accion colectivo y practica 
sostenible, nos por traha pa 
preserva e rifnan di coral vali- 
oso aki pa e generacionnan cu 
ta bin. 


DCNA 
Dutch Caribbean Nature Al- 
liance (DCNA) ta sostene 
comunicacion (cientifico) y 
embergadura den e region 
Hulandes Caribense door 
di haci informacion cienti- 
fico relaciona cu naturalesa 
mas ampliamente disponibel 
via, entre otro, Dutch Ca- 
ribbean Biodiversity Data- 
base, e plataforma di noticia 
di DCNA BioNews y via 
prensa. E articulo aki ta con- 
tene e resultadonan di dife- 
rente proyecto (cientifico), 
pero e proyectonan mes no ta 
proyecto di DCNA. No por 
deriva ningun derecho for di 
e contenido. DCNA no ta re- 
sponsable pa e contenido y e 
consecuencianan in(directo) 
cu publicacion di e articulo 
aki. 

Bon actuacion di atleta di pesas, Derrick Webb den Campeonato 
Mundial Hubenil 


For di 21 pa 26 mei 2024 a 
tuma lugar na Lima, Peru 
e Campeonato Mundial 
Jubenil Sub-17. 
Pa Aruba a participa pa 
prome biaha e atleta Der- 
rick Webb den un Campe- 
onato Mundial Hubenil. 


Derrick Webb cu a competi 
den categoria di 61kg guia pa e 
coachnan Walter LLerena for 
di Ecuador y Laertes Araque 
di Aruba. Den e Campeonato 
Mundial Hubenil tabata tin 
un participacion di 287 atleta 
masculino y femenino for di 
51 pais presente. 


Derrick tabata tin total di 10 
atleta di nivel den su catego- 
ria di 61kg. Atleta Derrick a 


bataya duro pa logra den su 
hisadanan den snatch 80kg, 
clean & jerk 108kg pa un total 
di 188kg. cu e total aki Der- 
rick ta termina na di 7 lugar 
lagando atletanan di Nicara- 
gua y dos atleta di Peru su 
tras. 


Aruba Amateur Weightlift- 
ing kier a manda palabra di 
pabien na atleta Derrick Web 
cu su bon presentacion y 
coachnan Walter LLerena for 
di Ecuador y Laertes Araque 
di Aruba pa nan bon trabao. 
Tambe ta gradici Comite 
Olimpico Arubano pa e tra- 
mite pa cu e atleta por a par- 
ticipa y e team di Comision 
Tecnica y Cemedar pa nan 
apoyo. 


Pueblo di Aruba ta cordialmente invita pa e gran apertura di Weganan 
Escolar 2024 dia 1 di juni 


Manera ta conoci, Wega- 
nan Escolar (WE) 2024 ta 
inicia diasabra, 1 di juni 
na Compleho Deportivo 
Nadi Croes & Crismo An- 
gela. Weganan Escolar ta 
un proyecto deportivo di 
Ministerio di Enseñansa y 
Deporte y IBiSA. 


E meta di WE Aruba ta pa 
promove deporte bou di e 
alumnonan di scol. Weganan 
Escolar ta un competencia pa 
e alumnonan di scol prepara- 
torio, basico y secundario cu 
ta competi den diferente dis- 
ciplina e.o. futbol, volleyball, 
beach tennis, badminton, 
“kids athletics”, WE Baile y 
e aña aki a introduci un cat- 
egoria nobo, esta WE Mente. 
Dos siman di competencia, 
unda e scolnan lo bataya con- 
tra otro pa conkista e titulo 
maximo. Un total di 1300 
alumno di 45 scol ta participa 
na Weganan Escolar 2024. 


E gran apertura di Weganan 
Escolar ta tuma luga diasa- 
bra, 1 di juni na Compleho 


Deportivo Nadi Croes & 
Crismo Angela. Pa 6 or di 
atardi e ceremonia oficial lo 
inicia cu desfile di e scolnan, 
brassband, show di baile, en- 
trada di e antorcha Olimpico 
y mucho mas. E mandatario 
di Deporte ta gradici IBiSA 
y e comision organisado pa 
realisa e competencia deport- 
ivo aki. Por ultimo, Minister 
Endy Croes ta desea tur scol 
cu ta competi den e campe- 
onato di WE Aruba 2024 
hopi exito y ta invita Pueblo 
di Aruba pa duna sosten y 
apoyo na nos hobennan. 

Resultado Sorteo 
Mei 27 


Cadena Alexander Lottery ta presenta resultado di weganan di suerte 


merdia 




4266 


X2 


1660 


Sorteo # 4274 


Sorteo # 1152 


Virgo 


FP 


656 


Sorteo # 4278 


Sorteo # 2334 


2907 


1815 


Sorteo # 4278 


X2 


6190 
4984 


Letter 


0 
0 
0 


0 


0 
60 


155 


0 
0 
0 
0 
0 



8 



05-09-23-25-29 


1970 


Joker 


3887 
110.000,- 


x Jackpot 
x match 4+ 


Proximo Jackpot 


X2 


659 


x Jackpot 


Sorteo # 8252 
Sorteo # 


Sorteo # 2001 


6287 


0359 


Sorteo # 7296 


x Jackpot 


x match 4 
x afl. 12,00 


FP 


9971 


Sorteo # 6055 


Sorteo # 985 


x afl. 500,00 


x afl.15,00 
x afl 50.00 


Libra 


Mega Ball 


Proximo Jackpot 


600.000,- 


x match 4 


Sorteo # 


Sorteo # 


x afl 8,00 


x match 4 
5543 


X3 


Proximo Jackpot 


68.000,- 


Sorteo # 6484 


Afl. 850.000,- 


anochi 


diario 
Korsou 
super4 
flamingo 


1442 
8753 
3771 
1113 
2529 
5290 
super5 
2664 
1140 
7494 
- 
4917 


Colegio Arubano ta celebrando 65 aña di 
existencia 


E aña ki Colegio Arubano 
ta celebra su 65 aniversa- 
rio. Durante henter aña 
escolar Colegio Arubano 
ta sumamente activo cu 
diferente actividad de- 
portivo, cultural of partic- 
ipando den proyectonan 
educativo of yudando co- 
munidad. 


Tur esaki banda di e programa 
educativo regular di scol, e 
aña escolar venidero lo ta un 
special pa motibo cu Cole- 
gio Arubano lo ta celebrando 
su 65 aniversario den luna 
di october. E celebracion lo 
cuminsa den siman cu open- 
ing di e siman di celebracion 
na scol y lo culmina cu un 
anochi sumamente special pa 
comunidad di Aruba henter, 


caminda lo tin discurso, 
baile, presentacion musical 
di grupo di Colegio Arubano 
y bandanan musical popular. 
Tambe lo tin bar y cushina 
bon surti y na bon prijs. 


Colegio Arubano ta invita 
pueblo di Aruba henter pa 
continua apoya nos scol. Co- 
legio Arubano su contribu- 
cion na comunidad di Aruba 
semper a keda uno grandi y 
valioso. 


Organisacion Caballista 
(OCA) ta anuncia nan 
segunda Feria Nacional 


Organisacion 
Caballista 
ta anuncia e segunda feria 
pa e aña aki, Feria Nacio- 
nal, cual lo tuma lugar na 
Villa Floralina na Moko. E 
feria lo tin dos dia di com- 
petencia. 


Diasabra lo tin competencia 
di cabaynan di Paseo, Trote y 
Galope, Trocha y Paso Fino. 
Diadomingo dia 29 di juni 
6or di atardi lo tin compe- 
tencia pa muchanan cu cat- 
egoria di principiante como 
tambe categoria regular. Pa 
e competencia aki ta premira 
participacion di mas cabay 
diasabra como tambe mas ji- 


nete y amazon diadomingo. 
Diadomingo dia 30 di juni, e 
competencia di equitacion ta 
cuminsa 4or di atardi. 


Entrada lo ta gratis pa pu- 
blico y tambe lo tin un bar y 
cushina pa tur por disfruta. 
E competencia aki lo ta e ul- 
timo prome cu e seleccion 
di Aruba bay participa na e 
Mundial di Jinete & Amazo- 
na na Puerto Rico den luna di 
juli. E hues pa e competencia 
aki lo ta Dr. Henry Beltran 
di Colombia, ken tambe lo 
fungi como un di e huesnan 
na e Mundial na Puerto Rico. 


Nobena na honor di San 
Antonio di Padua 


Den nomber di Pastor Stanislaw y comision San Anto- 
nio di parokia Pro-Cathedral San Francisco ta invita 
tur parokianan y debotonan pa e nobena na honor di 
San Antonio di Padua. 


Esaki lo cuminsa diamars 4 di juni te cu 12 di juni. Nobena ta 
cuminsa 6:15 di atardi. 


Ban pidi San Antonio trece Paz y Amor den nos casnan di 
famia. San Antonio ta un Santo Milagroso; ban acerc’e pa nos 
curason sinti su bondad y pidi pa paz mundial y muy particu- 
lar pa nos pais Aruba y nos necesidadnan. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Oduber 
Tel. 582 1780 


San Nicolas: 
Aloe 
Tel. 584 4606 


Kico pa busca den repelente di sangura 


(AP) - Tin un chiste bieu 
cu sangura ta manera 
famia: Nan ta fastioso, 
pero nan ta carga bo 
sanger. E temporada di 
sangura ta cuminsando 
den varios parti di Merca 
y di henter mundo y esaki 
naturalmente ta nifica e 
pica nan tambe. 


Ora cu un sangura mordebo, 
e ta pasa door di bo cuero 
cu un parti di su boca yama 
‘proboscis’ pa e por chupa bo 
sanger. Mientras e ta come, 
e ta inyecta su skupi den bo 
cuero cual por causa un re- 
accion, hopi biaha picason y 
e bolobonchi cu ta aparece 
despues di un mordi di san- 
gura. Sinembargo, nan por 
plama parasitonan manera 
malaria y virusnan manera 
dengue y Zika. 


Cu e temporada caluroso 
binidero, esaki ta algun tips 
di kico pa busca den repelen- 
tenan cu ta mantene e sangu- 
ranan leu for di bo y insecti- 
cidanan, cual ta mata nan. 


Centers for Diseas Control 
and Prevention ta bisa cu 
pa proteccion cu ta dura or- 
anan, hende mester busca 
pa repelentenan cu tin e in- 
gredientenan activo manera 
DEET, IR3535, picaridin, 
of azeta di eucalyptus y la- 
munchi. Esakinan ta ingre- 
dientenan cu ta registra cu 
Environmental 
Protection 
Agency (EPA). 


Un nota tocante e tipo di 
azeta aki ta cu e asina yama 
‘Lemon eucalyptus essential 
oil’ tin un nomber similar, 
pero e agencia no ta reco- 
menda esaki pa motibo cu te 
ainda no a test esaki pa segu- 
ridad y no ta registra cu EPA 
como repelente di insecto, 
pues ta conseha busca sola- 
mente azeta di ‘lemon euca- 
lyptus’. Di mesun manera, 
CDC no ta promove e uso di 
productonan “natural” cu no 
a ser evalua. 


Repelente ta un linea di de- 
fensa contra sangura, pero 
tambe tin otronan manera 
bisti manga largo y carson 
largo. Evita sali den oranan 
di marduga, cual ta e orari- 
onan unda algun sangura ta 
mas activo. 


CDC ta opera un laboratorio 
di sangura na Fort collins, 
unda e ta evalua insecticida 
pero no repelente. 


Pa test e tipo di productonan 


aki, e investigadornan ta hun- 
ta e parti paden di un boter cu 
un dosis di un ingrediente di 
insecticida y ta pone sangu- 
ranan aden, usualmente 25. 
Nan ta mira ki porcentahe di 
e sanguranan ta fayece dentro 
di dos ora y ta compara esaki 
cu un boter cual tin e mesun 
cantidad di sangura pero no a 


insecticida. 


Un pesticida cu te ainda ta 
funciona 
contra 
sanguera 
ta permethrin. E ta un typo 
di pyrethoid cu a reemplasa 
otro pesticidanan y ta usa co- 
munmente pa controla insec- 
tonan adulto. 


Pronostico di tempo 


Tempo: 
Parcialmente nubia cu un 
awasero breve y local. 


Temperatura maximo 34 gra- 
do Celsius. 
Temperatura minimo 28 gra- 
do Celsius. 
Indice di calor (heat index) 
den y rond di oranan di mer- 
dia: 35 pa 39 grado Celsius. 
UV index: 12. 


Bahada di solo: 7:00pm. 
Subida di solo: 6:13am. 


Biento: 
Modera for di direccion oost- 
noordoost te oost-zuidoost; 
Forsa 3 te 4 (12 te 30 km/ora, 
7 te 16 nudo). 
Durante di dia basta fuerte 
te posiblemente fuerte den 
rafaga; 
Forsa 5 te 6 (31 te 50 km/ora, 
17 te 27 nudo). 


Situacion general di tempo: 
Un ola tropical ta moviendo 
den region local bayendo 
west. Mayoria di weer asocia 


cu e sistema aki ta zuid, riba 
Venezuela. A pesar di esaki e 
humedad cu e sistema aki ta 
trece cune por pone cu den 
marduga y mainta trempan 
un awasero breve por desa- 
roya. 


Condicion maritimo/ es- 
tado di lama: 
Na partinan proteje di costa: 
ketu, rond di 1 pia. 
Na partinan zuid: trankil, 
entre 2 pa 3 pia. 
Na partinan oost te noord- 
west di costa: modera cu ola- 
nan alrededor di 4 pia. 

Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu inmenso dolor na nos 
curason, nos ta anuncia 
fayecimento di: 


Severiano Felix Geerman 
Cariñosamente yama “Feli, Fe- 
lis of Don Pancho” 
* 21 februari 1955 - † 24 mei 
2024 


Na nomber di su: 
Esposa: 
Shirley (Liesje) Geerman-Tromp 


Yiunan: 
Sidney (Bryan) Geerman 
Sidney y Milienne (Milly) Geerman 
Sherman y Stephany Geerman-Toro na Alemania 
Shirliza (Liza) Geerman y Alden Merite Jr. 


Nieto y nietanan: 
Jeysi-ann, Bryandrah, Bryan Jr., Sidmar, Silainy, Sidion, Sidrick, 
Sidlienne, Saidyienne, Shaylee y Shervani Geerman 
Mayornan: † Fransisco y † Imelda Geerman-Croes 
Rumannan: † Jacento (Lorito) y Albertina (Tina) Geerman-Quan- 
dus 
† Ramona y † Egidio (Didi) Tromp-Geerman 
Basilio (Bas) y Carmen Geerman-Curiel 
†Julian (Jan) y † Susanita (Annie) Geerman-Geerman 
Maria Luisa (Isha) Geerman 
Francisca (Sica) y Oslin Croes-Geerman 
† Rosimbo (Rochi) Geerman 


Subrino y subrinanan: 
Rebeca (Deta) Tromp y famia 
Vivian Tromp y famia 
Michael (Jack) Tromp y famia na New Jersey 
Bryan Geerman y famia 
Carlton Geerman y famia 
Luci Geerman y famia 
Susi Geerman y famia na Hulanda 
Julie Heward-Geerman y famia 
Giovanny (Jun Jun) Geerman y famia 
Rocky Donato y famia 
Osbert Croes y famia 
Osmar Croes y famia 
Haime Geerman y famia 


Suegro y suegra: † Pablo y Estefana (Titi) Tromp-Gil 


Sua y cuñana: 
Narcisa (Sisi) Arends-Tromp y famia 
Fidencio (Fichi) y Glenda Tromp-Geerman y famia 
Yolanda Tromp y famia 
Emira (Miertje) y Pastor Rodriguez-Tromp y famia 
Roland (Roy) y Emerita Tromp-Kelly y famia 
Mayens Tromp y Ronald Leito y famia 
Epi Tromp y famia 
Astrid Tromp y famia na Hulanda 
Glenn y Glenda Tromp y yiu 
Richard Tromp 
Joyce Tromp y Rodison Oseana y famia 


Ihanan: 
Vivian Tromp 
† Sulima Croes 
Glenn Croes 
Bryan Geerman 
Marianela Parada 


Ayudante di cas: Paola y famia 


Bon bisiñanan: Dominico (Donny), Richardina (Din), y Darrick 
Henriquez 


Bon amigo(a)nan di cas: 
Alex Biesum y famia 
Eddy Geerman y famia 
Frank Mackay y famia 
Swinda y Benito y famia 


Primo y primanan, comer y compernan, famia y conocirnan na 
Merca, Alemania, Hulanda, Curaçao, Sint Maarten y Venezuela. 


Demas famia: Geerman, Croes, Tromp, Toro, Zambrano, Merite, 
Quandus, Curiel, Heward, Donato, Loefstok, Agunbero, Kool- 
man, Mackay, Rasmijn, Ras, Werleman, Erasmus, Leon, Wester, 
Wernet, de Cuba, Semeleer, Parada, Henriquez, Arends, Rodri- 
guez, Figaroa, Leito, Perez. 


Ta invita tur amigo y amiganan, bisiñanan, conocirnan di: Bucuti 
Yacht Club, Fast Forward Race Walking Club, Malmok 
Runners y fanaticadanan di su clubnan di futbol Estrella, Sport- 
boys, Arsenal, F.C. Sithoc Curacao, Arikok, Atletico Aruba Vets, 
SCA Paradera, su teamnan di softball Blue-Stars, SV W.E.B., Cala- 
bas Blue-Jays, y Rocketeers, su ex-coleganan 
di Antilliaans, Aruba Wegenbouw, Web Aruba NV, Felipe Con- 
struction & Consultancy y su compañeronan di Tipico Arubano 
pa asisti na e acto di entiero y despedida cu ta tuma lugar diabierna 
31 di mei 2024, for di 1or pa 4or na Royal Funeral Home. Acto di 
cremacion lo tuma lugar den seno familiar. 


Disculpa nos si den nos dolor y tristesa nos por a lubida algun 
famia, amistad of conocir. 


“Escucha, oh Jehová, mis palabras; Considera mi 
gemir. 
Está atento a la voz de mi clamor, 
Rey mio y Dios mío, Porque a ti oraré” 
Salmo 5: 1-2 


Nos ta participa fayecimento di: 


Francisco V. Franken 
Cariñosamente yama “Paco” 
*25-12-1960 - †22-05-2024 


Na nomber di su 
Mayornan: 
†Felipe & †Gacha Franken - Maduro 
Casa: 
Doris Franken Peralta 
Manera Yuinan: 
Andrauly 
Amauris & Maria Gonsales y yuinan 
Leidy & yuinan 
Rumannan: 
Maiky Franken & Flora 
Coby Franken & †Diana 
Dufi Franken & Maria 
†Felipe Franken 
Edwin Franken 
Carlo Franken & Myrtha Franken Vrolijk 
Rosa & Robert Sint Jago- Franken 
†Florencio Franken 
Glenda & Robby Tromp- Franken 


Sobrino(a)nan: 
Jhonny, Judella, Maikito, †Gregory & Jeanmark 
Randy 
Jessica, Emily, Kimberly, Jeaniree 
Tania, Riley 
Jennifer 
Anuar, Melissa 


Tanta & omonan: 
†Cornes & †Marieta Maduro 
†Frans & †Nelly Maduro 
†Ceril & †Sonia Maduro 
†Maria & †Juan Maduro 
†Ursulita Maduro 
†Elisa Maduro 
†Eusebio Maduro & Imelda Maduro 
†Encarnacion & †Tecla Maduro 


Iha: Jeaniree Franken 


Primo y Primanan, Swa y Cuñanan, su ex coleganan di 
W.E.B. N.V. y demas famia y conocirnan. 


Su mihor amigo di cas: Alex Geerman & famia 


Demas famia: Maduro, Franken, Peralta, Rodrigues, Ca- 
macho, Ceballo, Taveras, Gimenez, Pichardo, Santana, 
Valdez, Bencosmes, Jeffrey, Alcantara, Perez, Vrolijk, Sint 
Jago, Tromp, Croes, Da Costa, Boekhoudt, Geerman, Wev- 
er, Werleman, Loepstok, kock, Gomes, Wernet, Gonzales, 
Krozendijk, Kwidama y Koolman. 


Ta invita pa asisti na acto di entiero cu lo tuma lugar na dia- 
bierna 31 mei 2024 for di 9’or pa 11’or di mainta na Royal 
Funeral home, despues lo sali pa Santana Sta. Maria na Sta 
Cruz. 


Adres pa condolencia: Royal Funeral Home na Cumana, 
diahuebs 30 di mei 2024, 7or pa 9or di anochi. 


Nos ta lamenta cu despues di entiero nos no ta ricibi bishita 
di condolencia na cas, nos ta pidi comprenshon pa esey. 


Nos ta pidi nos disculpa si den momento di tristesa nos por 
a lubida algun persona of familiar. 


Ki alegria, ora nan a bisa mi: 
“Ban cas di Señor!” 
I awor, ata mi aki para na bo porta 
Señor. 
Salmo 122 


“ Señor ta husto y E ta gusta un 
conducta cu ta husto. 
Hende sincero lo mira su cara” 
Ps 11:7 


Cu inmenso dolor na nos curason, 
nos ta anuncia fayecimento ines- 
pera di: 


Rafael Nemencio Croes 
Mihor conoci como: ”Neme” 
*27-10-1950 †24-05-2024 


Na nomber di su : 


Mayornan Tata: †Benito Croes 
Mama: †Rosa de Lima Croes-Jansen 


Yiu: Rafael Croes 


Rumannan: †Matio y †Hilda Croes-Donata 
†Livia y †Roque Croes-Croes 
Inchi y †Timoteo Ras-Croes 
†Zr. Judith Croes 
Vera y Gregorio “Cox” Thiel-Croes 
†Aurita Croes 
†Oscar y Chimina Croes-Boekhoudt 
Nelson y Jarmin Croes-Tromp 
Etlyn y Felix Boekhoudt-Croes 


Sobrino y sobrinanan: † Oslin Croes y famia 
Michael y Marisela 
Croes-Martinus y famia 
Gwendeline y Hubert 
Ras-Croes y famia 
Richard y Marsolaire 
Ras-Peñaloza y famia 
Elvis Ras y Jacqueline 
Rojas y famia 
Gregory y Charissa 
Thiel-Maduro y famia 
Aldrich y Nima Thiel- 
Syarief y famia 
Danilo y Susan Croes- 
Tromp y famia 
Raymond y Tibisay 
Croes-Geerman y famia 
Nannelle y Je- 
rome van der Spil-Croes y famia 
Nehomar y Lou- 
maishka Croes-Kock y famia 
Marielle Croes y 
Mike Reintjes y famia 
Sandy Croes y 
Edmarc Kock 


Bon amigo: Gabriel Kelly y famia 


Prima y primonan, sobresobrina y sobresobrinonan, ex 
coleganan d Brandweer Aruba, rumannan di grupo di 
orashon, habitantenan y staff y personal di cas Cristelle 
y demas famia: Croes, Dirksz, Jansen, Dubero, de Cuba, 
Donata, Ras, Thiel, Boekhoudt, Tromp, Martinus, Pe- 
ñaloza, Rojas, Maduro, Syarief, Geerman, van der Spil, 
Kock, Jacobs, Hill, van der Biezen, Reintjes y Kelly 


Despensa nos si den nos tristesa nos por a lubida un of 
mas persona 


Ta invita boso pa e acto di entiero lo tuma lugar Diaranson 
29 di mei 2024 for di 9or pa 11’or di mainta na Misa San- 
ta Filomena na Paradera y despues lo sali bai pa Santana 
Catolico Pastoor Kranwinkel na Paradera. 


Despues di entiero nos no ta ricibi bishita di condolencia 
na cas. 


obituario 
a22 


Diamars 28 mei 2024 


“Dios ta amor…. y amor ta Dios, 
Maske mi no ta na e mundo aki, tuur dia lo mi ta banda 
Di boso Curazon, mi no por stens di loke 
Señor ta hasi.” 
Salmo 33 


Vigiomone 
Estrame 
Mihor conoci 
como: “Memene” 


Na nomber di su: 


Casa: †Sergo Vilias 


Yiunan: Fienel (usa) 
Jonique (aruba) 
Chantal (aruba) 
Amos (aruba) 
Nickender (Haiti) 
Kentia (chilie) 


Nieto(a)nan: Dashka (aruba), Kerlmane (usa), Kerlmando 
(usa), Ashline (aruba), Dalexando (haiti), Sammy (aruba), 
Cemie (aruba), Clairose (aruba), Bianca (chilie), Kerlina 
(usa) 


Acto di condolencia lo tuma luga Diamars 28 di mei 2024 di 
7’or pa 9’or di anochi na Aurora Funeral Home. 


Ta invita famia, bisiña, amiga y amigonan, conocirnan, pa 
asisti na e acto di entiero cu lo ta tuma luga Diaranson 29 di 
mei 2024 for di 2’or pa 4’or di atardi. 
Na Aurora Funeral Home y despues lo sali bai pa Santana 
Central na Sabana Basora. 


Cu inmenso dolor 
y tristeza nos ta 
anuncia fayecimento 
cristianamente di 


Un muhe birtuoso, ken por hañ’e? Pasobra e bal muchu mas cu 
rubi. Curason di su esposo ta confia den dje y su esposo lo no tin 
falta di ganashi. E ta haci bon na su esposo y no malo tur e dianan 
di su bida. 


Proverbionan 31:10- 
12 
Cu dolor na nos cu- 
rason pero conforme 
cu Dios Su boluntad 
nos ta participa fayeci- 
mento di nos esposa, 
mama, wela, ruman, 
tanta y amiga: 


Sra. Yuk Chin Kelly-Chow 
Cariñosamente yama: Jeanette 
*05-05-1952- †25-05-2024 


Un muhe birtuoso, ken por hañ’e? Pasobra e bal muchu mas cu rubi. 
Curason di su esposo ta confia den dje y su esposo lo no tin falta di 
ganashi. E ta haci bon na su esposo y no malo tur e dianan di su bida. 


Proverbionan 31:10-12 
Cu dolor na nos curason pero conforme cu Dios Su boluntad nos 
ta participa fayecimento di nos esposa, mama, wela, ruman, tanta y 
amiga: 
Sra. Yuk Chin Kelly-Chow 
Cariñosamente yama: Jeanette 
*05-05-1952- †25-05-2024 


Na nomber di su mayornan: 
Mama: †Maria y †Ambrosio Boekhoudt 
Tata: Fat Chow 


Su kerido esposo: 
Samuel Kelly 


Yiunan: 
Mary-Ann y Arthur Henriquez 
Mary-Jean y Wilfred (Danny) Rafael 
Ester y Mairon Croes 
Ruth y Patrick Witjes 
Glenda Henricus 


Nietonan: 
Ashley, Joel, Jeanuar, Seth, Sophia y Kelly 


Manera su yiu hombernan: 
Renny Andrade y famia 
Fernando Ospina y famia 


Rumannan di banda di mama: 
Marlyn y †Bibiano Semeleer y famia 
Joyce Boekhoudt y famia 
Richard y Miriam Boekhoudt y famia 
Astrid y Manuel Tromp y famia 
Donald y Antonieta Boekhoudt y famia 
Annette y Giovanni Dabian y famia 
Mariette y Eduard Engelhart y famia 


Rumannan di banda di tata: 
Hon Man y Judith Chow y famia 
Hong Ming (Bentel) y Mientje Chow y famia 
Hon Wing (Tai) y Esther y famia 
Swa y cuñanan: 
Louisa y Pedro Henriquez y famia 
Catharina y †Johannes Donati y famia 
Aparicio y Sira Kelly y famia 
Cosma Kelly y famia 
Lydia y Ronald Heide 
Maria Bernadetta Kelly y famia 
Irene Kelly y famia 
Michael Kelly y famia 
†Pedro Julio Kelly y famia 


Tur su sobrino y sobrinanan y demas famia. 
Tur su primo y primanan y demas famia. 


Amiga(o)nan cerca: 
Justina Gomes, Irena Albertus, Bibiano Croes, Yvonne Creighton, 
Petra Henricus y Juana Maduro. 


Demas famia: 
Kelly, Rafael, Henriquez, Croes, Witjes, Henricus, Rodriguez, Boek- 
houdt, Chow, Semeleer, Helder, Tromp, Dabian, Engelhart, Heide, 
Donati, Barbieri, Leung, Ferguson, Ras, Christiaans, Figaroa,y Jara- 
millo. 


Rumannan di Iglesia di Cristo. 


Ta invita tur famia, bisiña y conocinan pa e acto di entiero cu lo tuma 
luga 
diaranson 29 di mei di 2pm pa 4pm na Royal Funeral Home. 


Nos ta lamenta cu despues di entiero no ta ricibi bishita di condo- 
lencia na cas. 


Disculpa si den nos tristeza por a keda sin menciona algun persona. 


“Dios ta amor…. y amor ta Dios, 
Maske mi no ta na e mundo aki, tuur dia lo mi ta banda 
Di boso Curazon, mi no por stens di loke 
Señor ta hasi.” 
Salmo 33 


Cu inmenso dolor y tristeza nos ta anuncia fayecimento di 


Alfonso Mirep 
*13-03-1923 †20-05-2024 


Acto di entiero lo wordo anuncia despues. 


Mira con Dios a salba mi, 
Tur mi confiansa ta den djE, 
Mi n’tin miedo: 
Señor Dios ta mi forsa, mi refugio. 
E mes t’Esun cu a salba mi. 
Isaías 12:2 


Cu dolor na nos curason, nos ta participa fayecimento di nos ser 
stima: 


Anna Simeona Lucrecia Dirksen 
Cariñosamente yama “Lucrecia of Tia” 
*18-10-1955 - †24-05-2024 


Acto di entiero lo wordo anuncia despues 


“Señor ta mi wardador, mi’n tin 
falta di nada 
Den cunucu di yerba berde e ta 
ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Greta Ludwina Tromp 
“Wina” 
*05-12-1955 – †23-05-2024 


Acto di entiero lo wordo 
anuncia despues. 


SEÑOR ta mi lus i salbashon, 
di ken lo mi tin miedu? 
SEÑOR ta fortalesa di mi bida, 
pa ken lo mi tembla? 
Salmo 27:1 


Nos ta anuncia fayecimento di 


Louis Antonio Pedro 
*28-04-1946 - †26-05-2024 


Acto di entiero lo wordo anuncia 
despues. 


internacional/obituario a23 


Diamars 28 mei 2024 
Raket Norte Koreano cargando su 
segunda satelite di spionahe ta explota 
den aire 


(AP)—Un raket lansa pa 
Nort Korea pa desplega e 
segunda satelite di spio- 
nahe di e pais a explota un 
rato despues di lansamen- 
to dialuna, segun e media 
estatal a reporta, como un 
fayo pa e speransa di lid- 
er supremo Kim Jong Un 
pa lansa satelite pa asina 
monitoria Merca y Sur 
Korea. 


E lansamento fracasa dialuna 
a bin algun ora despues cu 
lidernan di Sur Korea, China 
y Hapon a reuni na Seoul den 
nan prome reunion trilateral 
den mas cu cuatro aña. E ta 
hopi inusual pa Nort Korea 
tuma accion provocativo ora 
China, su aliado grandi eco- 
nomico, ta participando den 
diplomacia di nivel halto den 
e region. 


E lansamento a trece critico 
for di e bisiñanan di e Norte 
pasobra ONU ta prohibi 
Nort Korea di conduci lansa- 
mentonan asina, mirando 
nan como intentonan pa test 
tecnologia misil for di distan- 
cia grandi. 
E Korean Central News 
Agency (KCNA) di e Norte 
a bisa cu el a lansa un satelite 
di spionahe riba un raket 
nobo na su centro di espacio 
noroeste. Pero KCNA a bisa 
cu e raket a explota durante e 
prome etapa di vuelo despu- 
es di lansamento debi na un 
problema di motor. 


KCNA a cita e vice-director 
no identifica di e National 
Aerospace Technology Ad- 
ministration bisando cu un 
examinacion preliminario a 
mustra cu e explosion tabata 
relaciona na e dependencia di 
operacion di e motor nobo. 
El a bisa cu lo investiga otro 
posible 
problema, 
segun 
KCNA. 


E gobierno di Hapon a sum- 


instra brevemente un adver- 
tencia di misil for di e pre- 
fectura di Okinawa, urgiendo 
residentenan pa tuma refugio 
dentro di edificionan y otro 
luganan safe. E advertencia a 
ser kita mas despues pasobra 
e region no tabata den peligro 
mas, segun secretaria di gabi- 
nete Yoshimasa Hayashi. 
Dialuna trempan, Nort Ko- 
rea a notifica e warda costa 
Hapones tocante su plannan 
pa lansa “un raket satelite,” 
cu un advertencia pa eherce 
cuido den e awanan entre e 
Peninsula Koreano y China 
y este di e isla principal di 
Filipinas, Luzon, durante un 
bentana di lansamento entre 
dialuna y dia 3 di juni. 


Nort Korea a mantene cu e 
tin derecho pa lansa satelite 
y test misil. Minister di De- 
fensa Hapones, Minoru Ki- 
hara, a yama e lansamento 
di e Norte “un reto serio na 
henter mundo.” E ministerio 
di Unificacion di Sur Ko- 
rea a yama e lansamento “un 
provocacion cu ta menasa 
nos seguridad regional seria- 
mente.” 


Durante e reunion trilateral 
cu prome minister Hapones, 
Fumio Kishida, y premier 
Chines, Li Qiang, dialuna, 
presidente 
Sur 
Koreano, 
Yoon Suk Yeol, a yama pa ac- 
cion internacional estricto si 
Nort Korea continua cu su 
plan di lansamento. 


Kishida, pa su parti, a urgi 
e Norte pa retira su plan di 
lansamento, pero Li no a 
menciona e plan di lansam- 
ento mientras el a ofrece co- 
mentarionan general tocante 
promoviendo paz y stabilidad 
riba e Peninsula Koreano por 
medio di un resolucion po- 
litico. 


Algun observador ta bisa cu e 
lansamento di satelite riba e 


prome dia di su di ocho dia 
di bentana por tabatin e meta 
pa manda señalnan di preo- 
cupacion durante e reunion 
trilateral y registrando su 
disgusto cu China. Kim Jong 
Un ta promove e idea di un 
“Guera Friu nobo” y ta bus- 
cando pa mehora relacion cu 
Beijing y Moscu pa asina crea 
un union contra Washington, 
pues e diplomacia di China 
cu Seoul y Tokio por a stroba 
desaroyo pa Pyongyang. 


E enfoke primario di Kim du- 
rante e ultimo lunanan tabata 
riba Rusia, como cu Pyong- 
yang y Moscu—ambos cera 
den 
confrontacionnan 
cu 
Washington—ta expande nan 
cooperacion militar. China, 
cual ta mucho mas sensitivo 
tocante su reputacion inter- 
nacional, a uni cu Rusia den 
blokia esfuersonan di Merca 
na e Conseho Secreto di 
ONU pa haci sancionnan 
mas estricto riba e Norte 
pero tabata menos directo y 
habri tocante apoyando Kim 
su promocion di un Guera 
Friu nobo. 


Dialuna 
e 
ministerio 
di 
Asunto Exterior di Nort Ko- 
rea a critica un declaracion 
conhunto suministra pa Li, 
Yoon y Kishdia, yamando nan 
“intervencion sin sentido den 
su asuntonan interno.” 


E ministerio no a gusta parti- 
nan di e declaracion cu a bisa 
cu e tres lidernan a re-enfati- 
sa nan posicion existente riba 
e asuntonan di denuclearisa- 
cion di e Peninsula Koreano. 


Mientras cu Nort Korea a 
enfoke hopi riba su critica 
riba Sur Korea pa supues- 
tamente ta responsable pa e 
declaracion, e ta hopi inusual 
pa Nort Korea critica un de- 
claracion firma pa China. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Lucia Maria Ridderstaat 
*15-12-1942 - †27-05-2024 


Acto di entiero lo wordo anuncia despues. 


Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Cu dolor na nos curason, nos ta participa fayecimento di 
nos ser stima: 


Steven R. Martir 
Cariñosamente yama “Bachek” 
*03-101965 - †22-05-2024 


Acto di entiero lo wordo anuncia despues 


internacional 
a24 


Diamars 28 mei 2024 
Legisladornan Mericano ta priminti sosten pa Taiwan y su presidente 
nobo despues di ehercicionan militar di China 


(AP)—E delegacion con- 
gresional Mericano a reuni 
cu e lider nobo di Taiwan 
dialuna den un muestra di 
sosten algun dia despues 
cu China a organisa eher- 
cicionan militar rond di e 
isla auto-gobernante den 
un respuesta na su inau- 
guracion. 


Representante Andy Barr, e 
co-presidente di e junta polit- 
ico Taiwanes den e congreso 
Mericano, a bisa cu Merca ta 
completamente comprometi 
pa apoya Taiwan militar- 
mente, diplomaticamente y 
economicamente. 


“No mester tin ningun duda, 
no mester tin ningun skep- 
ticismo na Merca, Taiwan 
of cualkier parti di mundo, 
di resolucion Mericano pa 
mantene e status quo y paz 
na Taiwan,” segun e republi- 
cano for di estado Kentucky 
na un conferencia di prensa 
den e capital Taiwanes, Tai- 
pei, despues cu e delegacion a 
reuni cu presidente Taiwanes 
Lai Ching-te. 


China ta considera Taiwan 
como un provincia traidor cu 
mester bin bao di su control, 


por media di forsa si ta nec- 
esario. Merca, manera mayo- 
ria pais, no tin relacion dip- 
lomatico formal cu Taiwan 
pero ta obliga pa via di su me- 
sun leynan pa provee e isla cu 
recurso pa defende su mes. 


E gobierno Chines a expresa 
oposicion fuerte na e bishita 
congresional, bisando cu e 
ta balota e ta socava e rela- 
cion entre China y Merca, y 
paz y stabilidad na Taiwan, 
referiendo na e caminda 
maritimo entre China y Tai- 
wan. 


E bishita di cinco dia di e 


legisladonan “a core contra e 
compromiso politico di go- 
bierno Mericano pa mantene 
relacionnan no oficial cu Tai- 
wan, mandando un mensahe 
seriamente robes na e forsa 
separatista di independencia 
Taiwanes,” segun e vocero di 
e ministerio di Asunto Exte- 
rior Chines, Mao Ning. 


Ta anticipa cu Lai, ken a tuma 
e oficina presidencial un si- 
man pasa, lo continua cu e 
politicanan di Tsai Ing-wen, 
su predecesor for di e mesun 
partido politico. 


E minister di Asunto Exterior 


nobo, Lin Chai-lung, a tuma 
nota di e ehercicionan mili- 
tar recien y a yama e bishita 
di e delegacion “un gestion 
importante di solidaridad” 
durante un tempo critico. 
E delegacion a inclui cuatro 
republicano y dos democrata 
y a ser lidera pa republicano 
Michael McCaul, e presiden- 
te di e House Foreign Afairs 
Comitte. 


Aña pasa, China a sanciona 
e republicano despues cu 
el a bishita Taiwan na april. 
“Merca ta y semper lo ta un 
partner confiable, y ningun 
forma di coercion of intimi- 


dacion lo retrasa of stop e 
bishitanan rutina pa e con- 
greso na Taiwan,” el a bisa. 


McCaul a cita aprobacion 
congresional luna pasa di un 
legislacion di ayudo militar 
pa Ucrania, Israel y Taiwan. 
China a opone Merca arman- 
do Taiwan, Mao a bisa. 


E otro miembronan di del- 
egacion tabata republicano 
Young Kim di California y 
Joe Wilson di South Caro- 
lina, y democrata Jimmy Pa- 
netta di California y Chrissy 
Houlahan di Pennsylvania. 


Polonia ta presenta plan pa fortificacion riba su frontera cu Rusia y 
Belarus 


(AP)—Oficialnan di de- 
fensa den miembronan 
di NATO, Polonia, a pre- 
senta un plan dialuna pa 
fortifica monitorio anti- 
drone y defensa militar 
terestial via un sistema di 
fortificacion y bareranan 
riba e frontera di 700 ki- 
lometer cu e ta comparti 
cu Rusia y aliado di Rusia, 
Belarus. 


E gobierno ta bisa cu Polonia, 
cual ta apoya Ucrania den su 
defensa contra e agresion di 
Rusia, ta victima di accionnan 
hostil for di Rusia y Belarus. 
Esakinan ta inclui cyberatak- 
enan, intento pa incendio 
provoca y pushamento ile- 
gal di migrante riba frontera, 
cual oficialnan ta describi 
como intencionnan pa desta- 
bilisa Union Europeo, di cual 
Polonia ta miembro. 


E gobierno tambe ta hacien- 
do preparacionnan den e caso 
di un atake militar, mientras 
enfatisando e rol primario 
di disuasion. E gobierno di 
prome minister Donald Tusk 


a plania un variedad di me- 
dida di seguridad incluyendo 
den cyberspace, como tambe 
como tambe un inversion di 
mas cu 2.5 miyon dollar den 
fortalece monitorio, disua- 
sion y defensa riba e frontera 
este, un sistema conoci como 
Shield-East cu lo ta competi 
na 2028. Trabao riba dje a 
cuminsa, oficialnan a bisa. 


“E meta di e proteccion ta 
pa proteha e teritorio di Po- 
lonia, stroba e mobilidad 
di nos tropanan enemigo 
mientras tanto haciendo mo- 
bilidad mas facil pa nos tro- 
panan y pa protege civilnan,” 
segun minister di Defensa 
Władysław Kosiniak-Kamysz 
na un conferencia di prensa, 
agregando cu comunidadnan 
local ta compronde e necesi- 
dad pa stapnan asina. 


E proteccion lo inclui “tur 
tipo di fortificacion, barera, 
monitorio di espacio aereo 
riba tur nivel y mehorando 
e sistemanan existente,” y lo 
ser integra cu e sistema di 
defensa den e pais, Kosiniak- 


Kamysz a bisa. 


El a subraya cu esaki tabata e 
programa mas grandi pa for- 
talece e region este di NATO 
desde 1945, ora e Segunda 
Guera Mundial a caba. Gen. 
Wiesław Kukuła a bisa cu es- 
aki lo inclui un red di moni- 
torio anti-drone sofistica y 
torennan di defensa, bare- 
ranan anti-tanki, bunker y 
shelter, como tambe espacio 
pa posible terenonan di mina. 
El a subraya nan rol primario 
ta pa stroba cualkier posible 
agresor. 


E oficialnan a bisa cu e siste- 
ma lo ta parti di un infra- 
structura di defensa regional 
construi conhuntamente cu e 
estadonan Baltico—Lituania, 
Latvia y Estonia—cu tambe ta 
den e region este di NATO. E 
fondo lo bin for di gobierno, 
como cu Polonia ta aloca 4% 
di su GDP riba defensa, pero 
tambe lo busca ayudo for di 
UE pasobra e sistema lo for- 
talece tambe e frontera este di 
e bloc di 27 miembro, segun 
nan a bisa. 


